
K NAPISAO A BAJOCCO 
PREVEO VOJMIL RABADAN 


Moja je pripovijest možda malo čudna, ali vri- 
jedi da se ispriča. Jedne sam večeri išao pola- 
gano šetalištem zastajkujući, kako je već moj 
običaj, da snatrim pred dućanskim izlozima. Bio 
sam umoran: umoran, što sam čitav dan napre- 
zao glas i pluća najprije u školi, a onda po in- 
strukcijama; umoran od sitne kišice, koja je cu- 
rila i sipila kao da nebo nema dosta vode za 
onakav bučan pljusak, koji ispere nebo, ulice i 
mozgove; umoran već i od šetnje, koju sam tek 
započeo. Zar da se dakle požurim kući? Bože 
moj, naći ću ženu još umorniju i još zlovolj- 
niju od mene . . . Uh, dosadna li, 
bedasta, besmislena života ... Da 
barem brižne čestita kiša i osvje- 
ži nas sve, ili nas bar potjera da 
pojurimo u kakav zaklon . . . 

U ovakvim sam dakle mislima 
išao korak po korak, kad me na- 
jednom pogled na neki izlog pri- 
kuje na pločnik. 

Divota! Nasred raskošno osvi- 
jetljenog izloga, na malenom sta- 
klenom stalku prevučenom sa- 
gom od zelenog baršuna, kočila 
se ponosno bogata kožnata mapa 
ukrašena dražesnim ispupčanim 
crtežima u boji i s uglovima ođ 
starinskog srebra. Na sredini ma- 
pe ispreplelo se zeleno granje i 
crvene bobice, a ženska glavica 
smiješila se slatko iz njih. 

Koliko sam vremena ostao u 
zanosu, motreći tu krasotu? Ne 
bih vam znao kazati. Znam tek, 
da sam, otrgnuvši se konačno s 
pločnika, imao jasno u svijesti 
ove tri misli. 

Prva: život ne može da bude bedast, ako čo- 
vjek posjeduje kožnatu mapu poput ove izložene 
u izlogu; druga: kad bih mogao da sabirem u ta- 
kovu mapu moje pričice, ne bi obiteljski mir bio 
narušen jadikovkama moje žene, koja sada na- 
lazi moju literaturu čak i medu rubljem; treća: 
ja ću kupiti mapu! 

Zapravo, treća misao nije bila dovoljno jasna. 
Otkuda mi svota da kupim mapu? Trebat će šte- 
djeti! Ali na čemu? Ja ne pušim, ne igram, ne 
pijem, ne idem u kazalište, ne posjećujem kino. 
Stoj! Ali vozim se tramvajem idući na instruk- 
cije. Znači dakle, da ne smijem više u tramvaj, 
nikada više! Tako bih mogao prištediti dnevno 
čitavih pet dinara. Ili barem četiri, tri . . . Treba 
smjesta doznati, koliko stoji mapa. I eto me, su- 
tra naveče, »skrušena i ponizna« pred klupom 
sretnog vlasnika mape. Izmucam: 

»Oprostite, htio bih da znam . . . netko mi je 
izvana pisao . . . želi znati, koliko zapada ona 
mapa . . . ona u izlogu . . .« 

»Samo tristo dinara, gospodine!« 


Mene podiđe leden srh. 

»Ali to je krasna mapa. Gledajte samo: ručni 
rad! Umjetnička vrijednost! Pa, kako je jaka, 
gledajte!« 

Ni jesam mogao da gledam. Rekoh: 

»Dobro je, pisat ću . . . A koliko je . . . zadnja 
cijena?« 

»Tri stotine dinara, ni pare manje! Vidite?« i 
pokaže mi učtivo crnu ploču, na kojoj je zlatnim 
slovima pisalo: Stalne cijene. 

»Oprostite na smetnji . . .« 

»Ali molim, gospodine . . .« 

Kad sam izišao, glava mi se 
vrtjela. Šetalište mi se učinilo 
tamno. Naslonih se na zid. Samo 
tristo dinara! Stalne cijene! 

Ali sutradan je odluka bila 
stvorena. Uštedim li dnevno pro- 
sječno dva i pol dinara na tram- 
vaju, nakon sto i dvadeset dana 
mapa će biti moja! 

»Samo 300 dinara, gospodine« 1 
»Samo sto i dvadeset dana, go- 
spodine!« 

Sutradan sam bio drugi čo- 
vjek: život mi više nije bio do- 
sadan, a tramvaj mi je izgledao 
kao bolesnička nosiljka. Tko da 
se odreče užitka šetnje? Bole- 
snici! A ja se osjećam zdrav kao 
riba, mogu dakle pružiti krake! 
Ako mi se šetnja činila predu- 
gom, razdijelio bih je mudro na 
više postaja i kod svake metnuo 
bih viziju mape, koja mi se smi- 
ješila i sokolila me: »Na Tomi- 
slavovom trgu čeka me mapa! Na 
Jelačićevom trgu čeka me mapat 
U gornjem gradu čeka me mapa!« Bilo mi je, kao 
da trčim za njom. 

Sigurnost, da ću je imati ulijevala mi je ne- 
opisivu radost. Brojeći i prebrajajući blago, koje 
sam sabirao, osjećao sam zadovoljstvo škrca, kad 
miluje svoje zlato. A svake sam večeri išao da se 
povjerim onoj glavici na mapi. 

»Večeras imam točno pedeset dinara!« 

»Ali, malko si umoran, zar ne?« pitala je ona. 

»Ja umoran? Ali ni govora . . .« 

Bio sam odlične volje, prijazan s prijateljima, 
siguran za svoju budućnost. Dolazilo mi je da 
kažem svim znancima, koje sam sretao: Znate li, 
da ću do nekoliko dana imati bajoslovnu kožnatu 
mapu? 

Međutim nitko nije znao za moju tajnu: samo 
ja i . . . lijepa glavica naslikana na mapi. Jer za- 
što bi mi se inače tako prijazno smiješila? Ali 
jednog dana nijesam više mogao izdržati i otkrih 
ženi san svog . . . pješačkog života. Žena me po- 
gleda u čudu. Možda je pomislila, da imam 
vrućicu. 



KOČILA SE PONOSNO BOGATA 
KOŽNATA MAPA . 

»Tristo dinara .za jednu mapu? A . . . zar je baš 
trebaš?« 

»Znaš, draga, ovaj . . . Spremit ću u nju svoje 
papire, osobito svoje pričice . . . Zar se ne tužiš, 
da ih sada nalaziš posvuda?« 

»Dobro je, ali ti znaš, da . . . mora naskoro 
doći naš mali . . ,« 

Istina je, očekivali smo naše prvo dijete. 

»Pa opremu si već gotovo izradila.« 

»Da, ali . . . kad bi imali jorgančić za kolijevku.« 

»Jedan jorgan imaš, i lijep čak . . .« 

»Da, imam ga, ali . . . Kad si već neopazice za- 
radio tristo dinara, mogli bismo da kupimo po- 
krivač od plave svile s bijelim čipkama . . .« 

Neopazice? 

Sjeo sam, jer najednom oćutjeh sav umor du- 
gih propješačenih »šetnja«. 

»Zamisli samo našeg sinčića pod plavim jor- 
gančićem. Bit će mnogo ljepši, zar ne? Bude li 
pak sinčić . . . kćerkica, onda baš nikako ne će 
ići bez plavog jorgana. Odreci se, dragi, tvoje 
mape . . . Odričeš li se?« 

»Odričem se, odričem,« dahnuh. 

Naveče sam otišo da se oprostim s glavicom na 
mapi. Koliko li je radosti unišlo u moje srce iz 
onog dražesnog vijenca zelenog lišća i crvenih 
bobica, iz one nasmijane glavice, a koliko li je 
gorčine izviralo sada iz njih! Ako barem ne bude 


kći, možda će ići i bez plavog jorgana, jer, ko- 
načno, kad se radi 6 muškarcu ... Ali došla je 
baš kćerkica i zove se Miriam . . . 

Mislite li, da sam od tog dana bio nesretan? 
Naprotiv! Od toga dana naučio sam, da na ovom 
svijetu, ako hoćeš biti sretan, biti naime zadovo- 
ljan, što živiš, treba nešto očekivati. Puna četiri 
ili pet mjeseci ja sam bio najsretniji čovjek na 
zemlji, jedino zato, jer sam očekivao kožnatu 
mapu. Pa dobro, trčat ću i dalje . . . pješice za 
nekom drugom stvari, koju nije teško dostići. 
Čekao sam tako kristalnu tintarnicu, ilustriranu 
enciklopediju, ormar ... i svaki put se našao 
neki plavi jorgančić, koji je trebalo kupiti, da 
moja Miriam i moj Milan budu ljepši! 

I teško meni, kad jednog dana ne bih više 
znao, što da čekam: bio bih svršen čovjek! 

Na svu sreću, pomaže mi tu moj Milan. Jučer 
mi je rekao: »Tata, kad budem inžinir, kupit ću 
ti naslonjač presvučen crvenom kožom.« 

»Uistinu?« 

»Da, tatice, ali kad budem inžinir . . .« 

»Bolje, bolje da treba mnogo vremena, sinko. 
Ti imaš pet godina i ne možeš biti inžinir prije 
dvadesetpete godine. Poklanjaš mi dvadeset go- 
dina željnog čekanja, dvadeset godina sreće! 
Kako ću, do dvadeset godina, udobno sjedjeti u 
tvom naslonjaču od crvene kože!« 


O POSTANKU NARODNIH IMENA 

NAPISAO JOSIP Z. 1 Đ A R 1 Ć 


Od davnine je među kršćanima običaj da se 
nadjene djetetu na krstu imena kojega sveca ili 
svetice. No prije nego su se Hrvati krstili, imali 
su svoja narodna imena. Čini se, da su stari Hr- 
vati iza pokrštenja uveli običaj nadjenuti djetetu 
po dva imena: jedno svetačko, a drugo narodno. 
Tako se jedan hrvatski kralj u doba narodne di- 
nastije zvao Krešimir Mihael, a drugi Stjepan 
Držislav. Jedan se zvao Petar Krešimir, a jedan 
Dmitar Zvonimir. Danas su među Hrvatima na 
selu ponajviše nestala stara narodna imena. 

Poslije ilirskoga pokreta među Hrvatima je 
bilo sve više narodnih imena, jer su u gospodskim 
familijama stali opet nadijevati djeci narodna 
imena. Tako su djeca dobila imena Držislav, 
Krešimir, Zvonimir, Tomislav, Vladimir ili imena 
Vladislava, Vlatka, Ruža, Nevenka i druga. 

Pored svetačkih imena i domaćih narodnih 
imena, stali su u novije vrijeme naročito u našim 
gradovima i gradićima nadijevati djeci narodna 
imena, koja su nastala u tuđim narodima. Takvo 
je napriliku muško ime Oskar i ženska imena 
Selma i Malvina. Ta su imena iz sjeverne Škot- 
ske. Ondje se govori gelškim (keltskim) jezikom. 
Prije više od sto i pedeset godina skupio je Škot 
Macpherson (čita se otprilike Mekfersn) stare 
škotske pjesme u gelskome jeziku. On je to pre- 
veo na engleski jezik. Ujedamput su se german- 
ski narodi stali čuditi, kako su lijepe škotske na- 
rodne pjesme. Macpherson nije tih pjesama pre- 


veo točno na engleski, nego je donekle i mije- 
njao štošta u pjesmama. U Njemačkoj i u skan- 
dinavskim zemljama rado su čitali prevedene pje- 
sme iz Macphersonove Zbirke pa su djeci nadi- 
jevali imena Oskar, Selma i Malvina, jer su to 
imena iz Macphersonovih pjesama. 

U nas se vidi, da strana imena djeci rado nadi- 
jevaju ljudi, koji imaju osrednju izobrazbu. Gra- 
đani, koji su svršili koju srednju školu ili tek 
koji razred srednje škole, imaju čudan ukus, da 
im se mili, što je strano i neobično. Tako napri- 
liku nadjenu ženskome djetetu ime Melita. To 
grčki znači pčela. Ime Blanka znači otprilike Bi- 
jelka. U nas na selu samo kravu zovu bijelka. 
Ime je Olga došlo k nama iz ruskoga jezika: tako 
se zvala udovica jednog ruskog velikoga kneza. 
Ona se pokrstila, a njezin je sin Vladimir dao 
krstiti ruski narod. No ime Olga nije slavensko. 
Ruska je država nastala tako, da je germansko 
pleme, koje se zvalo Rusima, pokorilo slavensku 
zemlju u istočnoj Evropi. Ti su germanski Rusi 
došli iz Švedske. Pomalo su naučili govoriti sla- 
venski, ali su ruskoj zemlji oni dali ime. Ruskim 
su slavenskim seljacima bila neobična skandinav- 
ska imena, pa su ih mijenjali. Tako je ime Olga 
nastalo od germanskoga imena Helga. 

U nas ne ćemo u narodu nigdje naći ženskoga 
imena, koje se ne bi svršavalo glasom »a«. Tako 
je u nas neobično čudno, kada čujemo žensko ime 
Dagmar ili Dolores ili Nives ili Mignon (čitaj 

(Svršetak na strani 195 J 

ZAMIŠLJENA 

LJEPOTICA 

Djelo Pietra Vanuccia Perugina, 
koji je živio od g. 1446. do 1524. 
te je bio učitelj slavnoga slikara 
Raffaela. Radio je svoja djela u 
Rimu, Firenci i Peruđi. Bio je 
jedan od prvaka t. zv. umbrijske 
slikarske škole, koja se odlikovala 
finim osjećajem za ljepotu, ali nje- 
gova tehnika slikanja mnogo pod- 
sjeća i na florentinsku školu. Nje- 
gova je najjača snaga međutim u 
izražaju religioznog osjećanja. Na- 
slikao je neke freske u slavnoj 
vatikanskoj Sikstinskoj kapelici. 
Njegova najslavnija madona na- 
lazi se u pariškoj galeriji slika u 
Louvresu. I ova njegova slika za- 
mišljene ljepote djevojke pokazuje 
divne odlike njegove umjetnosti, 
koja i iza tolikih stoljeća, u ko- 
jima se izmijeniše toliki smjerovi 
i stilovi, ostaje uvijek privlačiva 
i lijepa 



OTAC PETROLEJSKE SVJETILJKE NAPISAO JERONIM KORNER 


Već je prošlo pedeset godina, otkako je otkri- 
vena nafta (petrolej). Nafta je danas sila, koja 
pokreće bezbroj automobila. Po kugli zemalj- 
skoj juri 30 milijuna automobila pomoću nafte. 
Koliko je puta spašen ljudski život, jer je lije- 
čnik brzo došao k bolesniku automobilom. Tu je 
pomogla nafta. Automobili nas pošteđuju dugog 
putovanja tamo, gdje nema željeznice. Moglo bi 
se navesti mnogo primjera, kako nafta pokre- 
ćući automobil donosi čovjeku pomoć, udob- 
nost i radost. Samo nafta omogućuje i to, da se 
veličanstvena ptica od drveta, koju zovemo avi- 
jon, diže u zračne visine. Znamo, da- i veći dio 
parobroda plovi pomoću nafte. A i u najzabitni- 
jem selu nema već kuće bez petrolejske svje- 
tiljke. Sve mi to znamo, jedino zacijelo mnogi 
od nas ne znaju to, da je naftu otkrio Poljak 
Ignacije Lukasiewicz. 

Taj Poljak, koji je svojim otkrićem obogatio 
čitavo čovječanstvo, bio je skromni apotekar. Od 
1850. do 1852. godine radio je u Galiciji, gdje je 
kolijevka industrije nafte, u apotekarskom labo- 
ratoriju, te je izumio svjetiljku na naftu (pe- 
trolej). Iz podzemnih žila, koje daju duginu boju 
potkarpatskim potocima, izvirala je tamna teku- 
ćina, koja je tada prvi put korisno upotrebljena, 
da ljudima da petrolejsku svjetiljku. 


Koliko je samo truda, razočaranja morao proći 
skromni izumitelj, dok nije njegovo svijetlo iz 
neuglednog laboratorija prokrčilo put do slave i 
priznanja. Kako je moralo radosno tući njegovo 
srce, kad je g. 1853. zabljesnula jedna od lavov- 
skih bolnica bljeskom petrolejskih svjetiljaka. 
Građanstvo je u velikom broju nagrnulo, da vidi 
to čudo. Iza toga se u austrijske željeznice uvelo 
osvjetljenje naftom. Otkriće Lukasiewicza po- 
čelo je ubrzo da se sve više i više iskorišćuje. 

Prvi pokušaji, da se nafta proizvodi, vršili su 
se u Gorlicama, jer su one imale lijep labora- 
torij, zatim u Jaslu i najzad u Polanci pod Kro- 
snom. Kad se destilerija nafte u Polanci zapalila, 
sagradio je Lukasiewicz veću i bolju tvornicu u 
Horkuvki kraj Krosna. Ta tvornica je bila mali 
uzorak budućih gorostasnih tvornica nafte. 

Nije to bilo davno. A ipak danas riječ nafta 
izazivlje u nama sliku divovske industrije! Cifra 
današnje proizvodnje nafte okreće se okolo dva 
milijuna ton§ godišnje (oko 120 miljarda Din). 

Pred kratko vrijeme otkrili su Poljaci spome- 
nik Lukasieiviczu. Spomenik je djelo poljskog 
kipara Ivana Raszke. No ime tog Poljaka izumi- 
telja ne bi smjelo ni kod drugih naroda ostati 
nepoznato. Ta on nije izumivši petrolejsku svje- 
tiljku dao samo korist svojem narodu. 

Crkvena siv ona 

Nekada je bosanskim muslimanima smetalo 
zvono, koje bi kršćane prizivalo k svetoj misi. 
Zato nije vlast nigdje dozvoljavala, da se uz crkvu 
podigne i zvonik, u kome bi zvonilo zvono. Je- 
dina je iznimka (bila u Sutjesci, gdje je franje- 
vački samostan još od »feta« (osvojenja Bosne 



GRETA OARBO 
u novom tonfilmu „Ljudi u hotelu" 


godine 1463.) imao osobitu povlasticu, da u 
crkvenom zvoniku ostanu zvona. Povoljnije pri- 
like nastadoše sredinom 19. vijeka. Tako su iza 
drugoga dolaska Omerpašina podignuta zvona na 
rimokatoličkoj i grčko-istočnoj crkvi u Mostaru. 

Franjevci su godine 1865. dobivali zvona i za 
svoj samostan u Fojnici. Kada su ta zvona stavili 

OPOMENA ZA 

U malom američkom gradiću Walling City iz- 
laze novine »Morning Post«. Svatko u gradiću 
čita taj jedini mjesni organ. Razumije se, da ga 
čita i načelnik i šerif Mac Pershey. Mac Per- 
shev je inače častan čovjek, samo češće zaboravi 
platiti dugove. Tako se dogodilo, da i izdavač 
Morning Posta nije kroz pet mjeseci dobio ni 
trun pretplate od šerifa. 

Jednoga je dana izdavač imao posla na grad- 
skom općinskom uredu i usput zamoli načelnika 
da uskoro podmiri zaostalu pretplatu. 

»Razumije se, da ću platiti,« odgovori Mac 
Phershey, »i ako do sutra ne umrem, imat ćete 
svoje pare!« 

Prođe drugi dan, a dužna pretplata ne dođe. 

Kad je dan poslije toga šerif ujutro kod do- 
ručka otvorio novine, stade mu skoro zalogaj u 
grlu. Čitao je: »S dubokom žalošću javljamo, da 


u Bosni Dr Uudolf Horvat 

na maleni drveni zvonik unutar samostanskih 
zidina, uzrujala se muslimanska svjetina, podir- 
kivana od nekih zanešenjaka. Muslimani pođoše 
do mjesnoga mudira, gdje staviše i »davu« 
(tužbu). Neki fanatici dapače zaprijetiše, da ne 
će mirovati, makar u toj stvari morali poći do 
Stambula (Carigrada). Ipak se muslimani u Foj- 
nici naskoro umiriše, izmolivši neku molitvu, uve- 
denu protiv kršćanskih zvonova. 

lste godine 1865. zaželiše zvonove također 
franjevci u Kreševu, gdje postoji najveća kato- 
lička općina u Bosni. Katolici iz Kreševa izmo- 
liše godine 1865. dozvolu, da u hodniku franje- 
vačkog samostana namjeste 2 malena zvona, koja 
preostadoše još iz davnoga doba. Ali kada su ta 
zvona počela zvonjeti, nije im se glas izvan sa- 
mostana čuo radi preniskoga položaja njihova. 
Zato je valija na jesen godine 1865. dozvolio, da 
se zvonovi postave na poviše mjesto, pa da Fra- 
njevci uz ova 2 mala nabave još koje veće zvono. 

Prije Božića godine 1865. podigoše franjevci 
u Kreševu drven zvonik, u koji uz prijašnja dva 
zvona staviše i treće zvono, teško preko 2 i po 
cente. Ovo je zvono iz Đakova (od biskupa 
Strossmayera) dopremio o. Franjo Čičić, meštar 
franjevačkih novaka u Kreševu. Osim zvona do- 
premio je o. čičić iz Đakova također krasan kip 
bi. djevice Marije, izrađen u Beču. Tako su kato- 
lici u Kreševu prviput na Božić godine 1865. čuli 
javno zvonjenje, za kojim uzalud uzdisahu punih 
400 godina. To ih je nadahnulo tolikom pobož- 
nošću, da su narednih dana, čim je zazvonilo 
pozdravljenje Gospino, odmah (makar bili u sre- 
dini ulice) klekli i molili »Anđeo Gospodnji«. 

Zanimljivo je, da zvonjenje nije u Kreševu 
nimalo uzbunilo muslimane, kako se to iste go- 
dine zbilo u Fojnici. Naprotiv se u Kreševu dogo- 
dila ugodna novost: Odličniji naime muslimani 
dođoše na Božić u franjevački samostan, da fra- 
njevcima čestitaju božične blagdane. 



je časni načelnik i šerif našega gradića gosp. 
James Mac Pershey jučer u noći nenadano i ne- 
očekivano preminuo.« 

Iza toga je bilo slavljenje rada načelnikova, a 
na kraju je stajalo: »Nažalost pokojnik je imao 
jednu jedincatu pogrešku, on je naime češće za- 
boravljao da plati dug.« 

Kod te rečenice prevrnu šerif od uzbuđenosti 
stolić i jurne u redakciju lista. 

Kad se nenadano i naglo pojavio pred uredni- 
kom, pade on skoro sa stolice i zamuca odlično 
glumeći iznenađenje: »Šta, zar ste vi još živi?« 

Opsovavši pokrupno baci gospodin Mac Per- 
shey na sto pretplatu za pet mjeseci i zavika: 

»No, a sada morate opozvati lažnu vijest!« 

Smijući se pokupi urednik novac i reče: 

»Nemam šta opozivati, vijest je bila samo u 
vašem primjerku novina!« 


' 




190 



e ° ^oN° 0 s£B IČKJ ~ 

* J *‘ 00>0 napisao COampol 

(NASTAVAK* 


Tih nekoliko učtivih riječi stajalo ga je velike 
muke, kako je to dokazivao znoj, što mu je pro- 
bio na čelu. No ni Pavlu nije bilo bolje. Govorio 
je o svemu i isvačem, samo da suzbije jezovit 
osjećaj, što ga je u njemu budila Manuelova le- 
dena šutnja. I jedva je dočekao čas, da se mo- 
gao dići da pođe. Manuel ga je dopratio sve do 
vrtnih vrata, i po pozdravima na rastanku bio bi 
ih čovjek držao najboljim prijateljima, ali ruke 
im se me đotakoše. Izašavši iz vrta čuo je Pavao, 
kako su se vrata za njim brzo zalupila. Osjećao 
je, da mu se ta vrata nikad više ne će otvoriti . . . 

Toga dana nije išao u kavanu, da se ne sastane 
s Ramirćsovima. Ali uveče je ipak pošao u ka- 
sino, da' ne izgleda, kao da im se svuda uklanja. 
Manuel ga pozdravi s dostojanstvenom učtivošću 
i udalji se, a Sancho pođe prema njemu ispru- 
živši ruke te ga sa smiješkom upita: 

»Hoćemo li odigrati partiju na karte?« 

Pavao je opažao u Sanchovu čudnom izražaju 
lica i u njegovim riječima neke aluzije, koje su 
ga uznemirivale. Zacijelo je i njemu njegova 
mlada sestra podnijela izvještaj. Zato je Pavao 
bio uznemiren te je igrao rastreseno i gubio. 

»Kad bi se, dragi Rouverande, sudilo po vašim 
gubicima na kartama, čovjek bi rekao, da ste 
danas vrlo sretni u ljubavi,« reče netko, tko je 
Pavlu iza leda promatrao igru. 

»Evo kralja ... i ja sam dobio!« dovikne 
Sancho i baci karte na stol. »Zaista, g. Rouve- 
rande, danas ste neobično nesretni!« 

I kako je Sancho grabio k sebi iskartani Pa- 
vlov novac, Pavlu i nehotice upade u oči neobi- 
čan oblik Sanchovih prstiju, nalik na zločinačke. 

»Zašto se kartate s tim čovjekom?« upita 
Pavla, kad je izašao iz kasina, onaj gospodin, 
koji je prije toga promatrao igru. »Ta taj vam 
baca same krive karte! Poznam ga iz Badena, 
gdje je uhvaćen, kako vara u kartanju, zametnuo 
svađu s dva časnika te ih je obojicu probo svo- 
jim šiljatim svinutim nožem, jer i u tom mu nema 
premca, pa će biti, da i tu zna kakav trik . . .« 

»Bilo bi glupo, da se dam ubiti od takvoga zli- 
kovca,« rekao je sam sebi Pavao razmišljajući 
o tom, kad se vratio u svoju sobu, »i to još radi 
lijepih očiju tuđe zaručnice!« 

Uostalom te su oči, te Franjičine smeđe oči 
uza sve njene suze bile zaista krasne. Pavao još 
nikad nije vidio tako ljupkih, tako nježnih, tako 
čistih očiju. S kolikim je negdje žarom, s koli- 
kom odanošću ljubila ta djevojka, koja zna tako 
žaliti, tako plakati! 


I Pavao sebi predoči u duhu mali posve jedno- 
stavni kratki i nevini roman, san, koji se raspli- 
njuje pun nebeskog zanosa. K toj su se uspomeni 
sigurno vraćale misli siromašnog Ivana de La- 
fougeraiea tada, kad su u posljednjim časovima 
njegove crte lica odavale tako silnu bol, a zatim 
tako ljupku, gotovo radosnu predanost. No na 
koncu konaca i on se naužio sreće na svijetu, 
sreće čiste i idealne, koja nije u njemu ostavljala 
ni nemira ni grižnje savjesti. Našao je na ovom 
svijetu blago, koje toliki uzalud traže: istinski 
osjećaj srca, koje mu se darovalo čitavo i koje 
mu je i nakon smrti ostalo vjerno. 

»Za mnom ne će nitko tako žaliti!« uzdahne 
Pavao s nekom naivnom ljubomorom. 

Njegov mu je razum doduše u taj čas doka- 
zivao, da čovjek od toga ništa nema, ako za 
njim netko žali, i da to mnogo stoji, jer ako ho- 
ćeš, da tko za tobom žali, treba da te i ljubi, no 
to znači, da i ti moraš druge ljubiti i prema tome 
izlagati se razočaranjima, svakakvim neugodno- 
stima i svakakvom trpljenju. 

»Ta zar nemam evo pred očima nedostiživ 
primjer, što stoji prava ljubav?« govorio je sam 
sebi. »Ta siromašna Franjica! Njezin zaručnik 
postigao je mir i možda najvišu sreću. Ali što će 
biti s njom? Kakva će biti njena sudbina?« 

VI. 

Franjičina mu se sudbina po svemu, što je o 
njoj znao, činila vrlo tužna, te mu je bilo skoro 
žao te djevojke. Malo je osoba na prvi pogled 
pobudilo dosad toliko zanimanje, koliko ta mlada 
djevojka. Osobito ga se kao pravoga sebičnjaka 
dojimalo njeno pouzdanje prema njemu. Obično 
ga ljudi nisu uzimali za pouzdanika, jer su osje- 
ćali, da kao sefoičnjak misli na sebe, a ne na dru- 
ge. Franjica ga je naprotiv držala dobrim, oda- 
nim te ga je odijevala gotovo u svet karakter. 
A on nije mogao, a da s nekom bojazni ne misli 
na njenu budućnost. Kako da joj njezin novac 
stavi na sigurno mjesto? Mora se s njom spora- 
zumjeti, jer oni drugi sada na nj budno paze. 

Lutao je po ulicama i obali, a najviše po onom 
dijelu grada, gdje je stanovala mlada djevojka. 

»Što neprestano lutate po ovim mjestima?« 
upita ga gđa Fuzelier, koja je sada obično sje- 

djela na osamljenoj klupi u šetalištu de Morlšas. 
»Ako tražite gospođicu Ratni res, uzalud vam je 
trud, jer od plesa u dvorcu nije izlazila osim u 
crkvu.« 

čuvši to stane je Pavao oprezno ispitivati, u 
kojoj se crkvi kada vrše korizmene pobožnosti. 
Ova mu doista navede potanko red služba Božjih 
u svim crkvama, a onda doda: 

»Inače baš niste pohađali crkve. Da se niste u 
posljednje vrijeme obratili?« 

Zaista nitko ne bi ibio sumnjao u Pavlovo obra- 
ćenje, tko bi ga bio od toga dana promatrao. 
Stao je naime marljivo ići u crkve i kapelice, 
kojih ima dosta u tom krasnom gradu Pau, mje- 
stu zabave i pobožnosti, od kojega nije daleko 
ni Lurd, stjecište tolikih tisuća pobožnih hodo- 
časnika s cijeloga svijeta. 

Naredne nedjelje, koja je bila druga u ko- 
rizmi, ugleda prije večernje pred crkvom sv. 
Martina na obali, kako dolazi gđa Ramirćs s ma- 
lom Aurorom, a iza njih u tamnoj haljini s ko- 
prenom preko lica Franjica. On se oprezno uda- 
lji, ali tako, da ih 'ne izgubi s vida. Kad uđoše u 
crkvu, on se vrati na obalu, sjedne na klupu i 
napiše nekoliko riječi na jedan list svog notesa, 
zatim istrgne taj list, složi ga nekoliko puta, da 
bude što manji, uzme ga u ruku te ustane, uđe u 
crkvu i stane iza Ramiresovih. 

Debela gđa Ramirćs uvalila se u sjedalo pu- 
šući kao lokomotiva. U ruci je držala lorgnon 
dižući ga svaki čas k očima, kao da je u kaza- 
lištu ili kod botibe s bikovima. Od vremena do 
vremena izvadila bi iz torbice bonbonieru dijeleći 
njen sadržaj s Aurorom, s kojom je neprestano 
nešto šuškala i šaptala, te obje nesamo da nisu 
pokazivale ni najmanjega znaka pobožnosti, nego 
je i svako pristojno vladanje bilo daleko od njih. 

Pavlove su se oči od njih neprestano obraćale 
k Franjici, koja je cijelo vrijeme klečala i držala 
rukama čelo. Na prvi se pogled vidjelo, da ta 
djevojka pripada posve drugom rodu nego li 
osobe, koje su bile uz nju. Žarko se molila, kako 
je to pokazivala njena sabranost, a ramena, koja 
su katkad zadrhtala, odavala su, da i plače. Ta 

bol, koju je Pavao ćutio tako blizu sebe, silno 
ga se doj imala. 

Ni Franjica ni gđa Ramirćs nisu ga opazile, 
samo ga je Aurora, koja se neprestano vrtjela 
i okretala, brzo otkrila, prepoznala i pogledala 
tako prodirnim očima, te je Pavao sam sebe pitao, 
nije li ta đavolica otkrila njegovu namjeru. 

Za vrijeme propovijedi okrene Franjica lice 
napola prema propovjedaonici. I 'kako su iz pro- 
povjednikovih usta izlazile riječi vjere i nade, 
vidio je Pavao, da se čelo mlade razvedruje i u 
crtama lica da se pokazuje smirenje. I gledajući 
je tako, Pavlu se najedamput učini, da je vrlo 
slična Ivanu de Lafougeraie. No odmah odbije 
takvu besmislenu misao tumačeći sam sebi tu 
sličnost tim, što ona vjeruje ono, u što je i on 
vjerovao, pa se i na njenu licu odrazuju isti osje- 
ćaji smirenja i predanosti, kako je to bilo i kod 
njega. Zaista vjera je slatka onima, koji su ža- 
losni! 

Propovijed nije trajala dugo, te se večernja 
brzo svršila. Nastade užasna stiska svijeta, koji 
je grnuo iz crkve. Kod izlaza je nekakav pensio- 
nat dolazeći iz pokrajnje lađe razdijelio mnoštvo 
na dvoje, te se tako na čas Franjica našla na onoj 
strani, na kojoj je bio i Pavao, a gđa Ramirčs i 
Aurora na drugoj. Za Pavla je to bio odlučan 
trenutak. Odgurnuvši nekoliko osoba pred 'So- 
bom stvori se kraj Franjice. Ona podiže oči, 
opazi ga i nasmiješi se, a on pristupi još bliže, 
stane uz nju i stavi joj brzo pripravljeno pisamce 
u ruku. Ona se u prvi tren smela i gotovo razlju- 
tila, te se činilo, da će papirić baciti, ali se brzo 
sabrala i zadržavši pisamce pođe dalje naprijed, 
a Pavao zaostane nekoliko koraka. U taj tren 
opazi na izlazu Auroru, kako se osvrće s nepo- 
vjerljivim pogledom. Pavao nije dospio, ni da u 
mislima iskali svoj ihijes na to odvratno djevojče, 
koje kao da je poput kakve vještice znalo poga- 
đati, što se iza nje zbiva, jer u taj mah začuje 
iza sebe gđu Fuzelier: 

»Polagano, dragoviću moj! Ako bježite za 
mladom djevojkom, to vam još ne daje prava, 
da stajete staroj ženi na nogu!« 

Smijala se svojim sitnim karakterističnim smi- 
jehom, te je Pavla stajalo mnogo muke, da se 
oslobodi njenih pitanja i dosjetaka. 

Cijelo veće toga dana Pavao nije izlazio iz ho- 
tela. U duhu je sam sebe pitao, da li će Franjica 
odgovoriti na ono nekoliko redaka, koje joj je 
napisao i koji su glasili: 

»Gospođice! U ime g. de Lafougeraiea i hti- 
jući izvršiti zadaću, koju mi je povjerio prema 
vama, usuđujem se pitati vas, kada i gdje bih 
mogao imati čast govoriti s vama.« 

Sve do večeri nije bilo nikakva odgovora, pa 
je Pavao cijelu noć spavao vrlo loše. Ujutro je 
rano ustao. Još se nije bio posve ni obukao, kad 
uđe naglo Josip, a da ga nije pozvao. 

»Vani je jedan gospodinov prijatelj, onaj 
veći,« reče Josip smrknuta lica. »Ne će da čeka 
i vrlo je nestrpljiv, mora, veli, s gospodinom go- 
voriti. Njegovo je vladanje posve abnormalno, 
zato sam mislio, da vas moram na to upozoriti.« 

Pavao se brzo i sav uzbuđen obuče. Za razmi- 
šljanje nije imao vremena, jer za čas zakucavši 
na vrata uđe Manuel ne dočekavši Josipa, đa 
izađe. 

Njegov pozdrav vratio je Pavlu sigurnost, te 
se vladao vrlo odlučno znajući, da je takvim na- 
činom najlakše suzbiti neprijatelja. I zbilja se 
činilo, da se ne vara, jer čim je zapitao Manuela 
za uzrok njegova dolaska u tako rano jutro, od- 
govori on uslužno: 

»Sigurno ćete ispričati moju neuljudnost, jer 
valjda razumijete, da ne dolazim u svoje vlastito 
ime . . .« 

»Nego u čije ime?« upita Pavao. 

»Zašto me silite, da to reknem?« odvrati Ma- 
nuel s gorčinom. »Zar nije za me već dosta, da 
činim to, što činim?« 

Njegovo se lice steglo te je bilo nalik na ra- 
njene zvjerku, koja bi se htjela derati, ujedati, 
trgati, a ne može. S tragičkim pokretom ruke 
stavi na stol zatvorenu kuvertu i reče naglom 
provalom glasa: 

»Uzmite i pročitajte! To je za vas od nje, a 
vi ćete mi samo odgovoriti: da ili ne, ništa više. 
Ne tre'ba da znam, o čem se radi.« 

Nato se okrene, otkoraca na drugi kraj sobe, 
zaustavi se kraj prozora i stane uzrujano bu- 
bnjati prstima po staklu. 

Dotle je Pavao otvorio kuvertu, izvadio list i 
stao da čita: 

»Ne mogu uskratiti ništa, što se od mene traži 
u Ivanovo ime, i nitko ne će moći zlorabiti to 
ime. Danas ću po podne u 5 sati šetati s Manue- 
lom u dvorskom parku blizu Rosnyjeva raskršća.« 

Pavao nije ni pokušao odgonetnuti tajnu, kako 
to, da mu Manuel donosi to pisamce, jer je s pra- 
vom mogao očekivati, da -bi mu sigurno mnogo 
radije ponudio dvoboj. Zadovoljio se s tim, da 
je učinio samo ono, što mu je Manuel rekao. 

»Da,« reče mu. »Izvolite poručiti: da!« 

»Dobro!« natakne Manuel šešir duboko na 
oči i pođe prema vratima. No tada se okrene, 
vrati se Pavlu i položivši mu snažnu ruku na rame 
reče isprekidanim glasom: »Bar jednu vam stvar, 
gospodine, moram reći. Ako vas ona ljubi — 
premda mi je prisegla. da tomu nije tako — pa 
ako joj se vi iznevjerite, budite sigurni, da ću vas 
ubiti kao psa!« 

Zatim izađe te ga je Pavao kroz prozor vidio, 
kako je ušao u kavanu. 

»Gospođica Franjica će mi dati ključ k svim 
tim zagonetkama,« reče Pavao sam sebi nakon 
dugog razmišljanja i odgoneta van ja. 

Prije pet sati bio je u parku; Premda je ožujak, 
koji je tek počinjao, u tom blagoslovljenom juž- 
nom kraju često krasniji i topliji, nego drugdje 
svibanj, ipak su dani još kratki, pa čim se sunce 
bliži zapadu, postane naglo hladno. Zato su u to 
doba svi, koji su se zadržavali u parku, pomalo 
već stali odlaziti, a među granama se čulo- ispre- 
trgano cvrkutanje ptica, koje su sjedale na po- 
činak. 

Što je Pavao išao dalje u park, to je manje 
9retao ljudi, a kad je došao do Rosnyjeva ras- 


kršća, bilo je unaokolo sve pusto i prazno. Kako 
je bilo već za nekoliko minuta prošlo pet sati, 
stao se bojati, da Franjica ne će doći. Ali uto s? 
ona pojavi u drvoredu dolazeći vrlo brzo, tako 
brzo, te se činilo, da je Manuel jedva dostiže. 
Pavao joj pođe ususret. 

»Hvala, što ste došli!« reče naklonivši se. 

Manuel se udalji ostavivši ih nasamu, ali ih nije 
puštao s očiju. Na Franjici se vidjelo, da je po- 
nešto uzrujana. 

»Željeli ste mi nešto reći?« upita ona. 

»Već po načinu, koji sam se usudio upotrije- 
biti, da dođem do vas, gospođice, sigurno ste ra- 

zumjeli, da sam -htio izvršiti važnu dužnost,« za- 
počne Pavao. »G. de Lafougeraie mi je umirući 
povjerio stvar, koju ne smijem dati iz ruku ni- 
komu, samo vama.« 

»Sigurno nekakvo pismo,« reče Franjica. »Za- 
cijelo mi je još prije smrti pisao.« 

»Ne, gospođice, to su samo novci, i to dosta 
velika svota.« 

Na tu vijest Franjica nije pokazala onoliko 
iznenađenja, kako je to Pavao očekivao. 

»Siromašni Ivan,« reče ona, »neprestano se 
uznemirivao radi moje budućnosti. Dakle do po- 
sljednjeg je časa mislio na mene!« 

Sva potresena ušuti. Pavao je stao sumnjati 
o nesebičnosti te djevojke, koja je, kako je sad 
bilo jasno, za života svoga vjerenika mirno gle- 
dala, kako se on bavio »njenom budućnošću«, 
znajući, da će ga preživjeti, a možda je s tim i 
računala, što se moglo suditi po tom, kako je 
kao posve naravnu stvar primala nasljedstvo, 
koje joj je ostavio. 

»Siromašni Ivan!« iznova će ona spustivši gla- 
vu i gledajući u zemlju. »Sigurno ste ga ljubili, 
jer ste ga poznavali, ali zacijelo ne možete znati, 
kako je bio neizmjerno dobar. Ja jedina na svi- 
jetu to znam. Ne mogu izreći, što mi je on bio. 
Nadoknađivao mi je obitelj, koje nemam. Bio je 
moj vođa, moj potporanj, moja sreća, moj život, 
pa izakako sam njega izgubila, tako mi je, kao 
da ništa više nemam na svijetu i kao da ću i ja 
umrijeti. A to je sada moj najljepši san.« 

»Vi šte mladi, gospođice,« odvrati Pavao hva- 
tajući se te otrcane fraze, koja se obično govori 
ožalošćenima, kad ljudi ne nalaze nijedne zgo- 
dnije te misle, da će ih time utješiti, ako im tako 
pokažu, da mogu još dosta dugo trpjeti. 

»Baš to je bila moja nesreća,« ona će s tužnim 
posmjehom, »da sam mlada. Da sam starija, bila 
bih kod njega i ne bi morao umrijeti tako 
ostavljen.« 

Glas joj zataji, ali za čas nastavi: 

»Gojili smo toliko nade, gradili toliko planova. 
Ja sam već dugo brojila tjedne i dane, koji su 
nas još dijelili. Već sam mislila, da sam blizu 
cilju, jer ću 25. o. mj. biti punoljetna. Toga je 
dana imao on doći po me te me je htio odvesti sa 
sobom i . . .« 

Od žalosti nije mogla dalje. 

»I učiniti vas svojom ženom,« doda Pavao. 

Ona podiže glavu i pogleda u nj raširenim oči- 
ma, u kojima se pokazivalo toliko iznenađenje, 
te je on odmah razabrao, da je izrekao veliku 
glupost, pa promuca: 

»Oprostite, gospođice, ali ja sam mislio . . . 
barem sam tako razumio ... da je g. de Lafou- 
geraie bio . . .« 

»Sto?« 

»Vaš zaručnik.« 

Franjičino se lice silno zarumeni. 

»Kako?« ona će. »Zar vam Ivan nije ništa re- 
kao? Zar ne znate, da sam ja njegova sestra?« 

»Vi ste njegova sestra?« ponovi Pavao. »Vi, 
gospođice Ramirćs, vi ste sestra Ivana de Lafou- 
geraiea?« 

Prijeđe rukom preko čela. Njegova je pusto- 
lovina mijenjala lice i postajala sve nerazjašnji- 
vijom. Sve njegove pretpostavke su se srušile 
ostavljajući za sobom potpunu zbrku. 

»Ramirćs nije moje pravo ime, nego ime moje 
majke,« razjasni mlada djevojka s nekim izra- 
žajem prkosa. »Ja se zovem, to jest trebala bih 
se zvati Franjica de Lafougeraie. Samo sam po 


ocu sestra Ivanova, jer sam iz drugoga braka 
našega oca.« 

Časak stane, kao da oklijeva, da li da nastavi, 
a onda šećući s Pavlom po parku stane da mu 
priča: 

»Taj drugi brak našeg oca bio je tajan. Moja 
je majka bila tuđinka, španjolska kreolka iz 
Portorica, iz obične siromašne obitelji. Otac se 
bojao zamjerke sa strane svoje rodbine, zato se 
sklonuo u Španiju i tu sklopio s mojom majkom 
crkveni brak. Da taj brak dobije vrijednost i u 
Francuskoj, htio se kasnije i civilno vjenčati. 
Ali iz raznih se razloga ta formalnost morala 
nekoliko puta odgoditi. Uto sam ja došla na svi- 
jet, ali majka mi je kod toga umrla, a otac je 
kasnije držao suvišnim objavljivati svoju situa- 
ciju. Vratio se dakle u Francusku, a mene je 
ostavio kod strica Ramirćsa, majčina brata, kod 
kojega sam ostala sve do svoje sedme godine. 
Stric mi je bio dobar i vrlo me volio, ali strina 
me je činila nesretnom. Već tada je provodila 
skitnički život, koji mi je bio odvratan, u kući su 
svaki čas bile svađe. I Sancho je uvijek bio zao. 
Nešto je stariji od mene pa me je uvijek zlo- 
stavljao: tako jednom prilikom, kad nije bilo 
Manuela uz nas, umalo te me nije ugušio. Tada 
se stric veoma razljutio pa me je dao u Pau u 
penzionat, jer smo baš tada neko vrijeme ovdje 
boravili. Zatim je otputovao i više se nije vratio, 
a ja deset godina iza toga nisam imala nikoga, 
u koga bih našla zaštite, nikoga, koga bih lju- 
bila, nego one dobre sestre u samostanu, koje su 
me odgojile.« 

»A vaš otac?« upita Pavao. 

»Moj otac!« Franjica će s nekom gorčinom. 
»Svog oca nisam nikada ni vidjela. Bio je nepre- 
stano zabavljen i bacan po svijetu amo i tamo. 
Ja bih mu bila uostalom velika zapreka. Napo- 
kon je pretrpio velike gubitke na imetku, a onda 
je k velikim brigama došla bolest — ukratko sve 
ga je udaljivalo od mene. Nisam znala, što je 
obiteljska ljubav sve do onoga dana, kad sam 
upoznala svoga brata Ivana.« 

Izgovarajući Ivanovo ime, glas joj postade 
neobično nježan i sladak, pa je više sebi nego 
svom pratiocu dozivala u pamet drage uspomene. 

»Ima tomu već skoro tri godine,« nastavi ona. 
»Jednoga me dana zovne predstojnica, pa kad 
sam došla k njoj, našla sam kod nje mladoga 
Čovjeka u velikoj žalosti, na kojem se vidjelo, 
da je vrlo ganut i koji me je gledao tako dobrim 


DVOR BAVARSKIH VOJVODA 
PRETVOREN U OMLADINSKI 
DOM 

U gradiću Sulzbachu u gornjoj Falačkoj 
ima zapušteni dvor, podignut u 11. sto- 
ljeću, sjedište nekadanjih falačkih knezova 
te kasnije bavarskih vojvoda, a god. 1861. 
vlasništvo bavarske države. Iz tog dvora 
načinjen je sada dom za omladinu 

ŠVEDSKI KRALJ GUSTAV V. 
U KRUGU TENIS-IORAČA 
S KOJIMA JE I SAM IORAO 
TENIS 

Švedski je kralj poznat kao ljubitelj športa, 
pa iako je već u poođmakloj starosti (rodio 
se g. 1858. dakle je već u 75. godini), još 
uvijek je strastven tenis-igrač- Nedavno je 
boravio u Berlinu te je igrao tenis s naj- 
boljim njemačkim tenis-igračima, s kojima 
ga vidimo ovdje i na slici. Dakako da 
ovaj kralj tenis-igrač uživa velike simpatije 
u krugovima sviju športaša, a osobito u 
svojoj zemlji, gdje nema iole važnije šport- 
ske utakmice, koju ne bi i on sam pohodio 



očima, punima ljubavi, kako me još nikad nitko 
nije gledao. Predstojnica mi nakon mnogog oko- 
lišanja reče, da je moj otac nedavno umro i da 
je ovaj mladi čovjek njegov najstariji sin, moj 
brat. Zatim nas ostavi nasamu. Moj mi se otac 
činio bićem tako neodređenim, tako tajanstve- 
nim, da nisam prema njemu mogla osjećati ni- 
kakve ljubavi, no ipak me je pomisao, da je 
umro, shrvala. Plakala sam. Tu pristupi Ivan 
k meni, zagrli me, stade me zvati svojom dragom 
sestricom govoreći mi, kako je uvijek toliko že- 
lio imati sestricu, pa kad je od oca na smrtnoj 
postelji čuo, da je bio po drugi put oženjen i 
da iz toga braka ima kćer, veoma se obradovao 
i obećao, da će me ljubiti cijelim srcem i biti mi 
zaštita. Govorio mi je, da će mu moja nazočnost 
biti blagoslov u njegovoj osamljenosti, te me je 
pitao, da li bi me veselilo biti kod njega. Nisam 
ga poznavala i sve do toga časa nisam posve ni- 
šta znala o njemu, jer je moja strina, koja je 
mrzila svu rodbinu mog oca, zabranila, da mi se 
ikada spominje očeva obitelj. A ipak sam odmah 
osjetila, da me uza nj veže posebna veza, i da me 
je u isti taj čas, kada sam saznala o nesreći, što 
mi se dogodila, zadesila i velika sreća. Imala sam 
brata, koji je bio sretan, što me je našao! Htio 
me je uzeti sa sobom, dati mi dom, htio me je 
ljubiti, htio je, da i ja njega ljubim i da od tog 
časa pođem s njime na kraj svijeta. Ali bila sam 
zavisna od svoga strica Ramerčsa, svoga skrb- 
nika, jer sam morala nositi ime svoje majke. U 
njegovim su rukama bili svi dokumenti, koji su 
bili potrebni, da moj pravni položaj bude ure- 
đen. Predstojnica mu je pisala po njih napome- 
nuvši, da se netko iz moje rodbine zanima za 
mene. Iz opreza nije pisala više, ali nije sumnjala 
u to, da se ni stric ni strina ne će srditi, što će 
se riješiti nećakinje, za koju se baš nisu mnogo 
brinuli. No oni su bili neprestano na putovanjima, 
a mi nismo pravo ni znali njihove adrese. Pismo 
je putovalo za njima po svijetu i tek iza neko- 
liko mjeseci stigao je odgovor od strine, jer je 
stric uto bio umro. Ali strina je uskratila, da dade 


moje dokumente i da se odrekne svojih prava 
nada mnom za ljubav ljudi, koje je mrzila. Za- 
branila je pače, da me itko posjećuje, te je pi- 
sala, da će naredne zime doći po mene. Bila sam 
očajna. Ivan me je tješio, da ću brzo postati 
punoljetna, pa da ću onda smjeti otići od strine 
i doći k njemu. Razgovarali smo već unaprijed 

0 tom, kako ćemo živjeti, kad budemo zajedno, 

1 da se nikada ne ćemo više rastajati. Predstoj- 

nica me je nekoliko puta upozorila, da je moj 
siromašni brat vrlo bolestan, ali ja nisam shva- 
ćala, da bi mu mogla prijetiti kakva opasnost. 
Skoro sam se radovala, da ću mu onako sla- 
bomu moći biti na korist, brinuti se i živjeti samo 
za nj.« (Nastavit će se.) 

0 POSTANKU NARODNIH IMENA 

(Svršetak sa strane 188 ) 

Minjon). Dagmar je švedsko ime. Dolores znači 
u španjol9kome jeziku »žalosti« ili »boli«. Nives 
znači latinski »snijeg«. Minjon je naslov glaso- 
vite pjesme njemačkoga pjesnika Goethea i 
glavno lice jedne opere istoga imena od fran- 
cuskoga skladatelja Thomasa. 

Da spomenemo još jedamput narodna imena, 
koja se spominju u starim spisima iz hrvatske 
prošlosti. Može se nagađati, da ni mnogo imena, 
koja su nastala još u pogansko doba među na- 
šim pradjedpvima, nijesu starinom slavenska. 
Neka se stara narodna imena svršavaju na — mir 
(Vladimir, Mutimir, Trpimir, Branimir, Želimir 
itd.). Ta nas imena mnogo potsjećaju na nekoja 
stara germanska (njemačka) imena, koja su se 
svršavala na — mer ili — mar. Jedan se vandal- 
ski vladalac zvao Gelimer, a od imena Gelimer 
lako su Slaveni načinili Želimir. Ime je Vladimir 
nalik na germansko-švedsko ime Valdemar. 

Ime je prvoga hrvatskoga kralja Tomislava 
nastalo zacijelo tako, da je složeno ime Toma i 
dodatak slav. Na slav se svršavalo mnogo naro- 
dnih imena. Tako su složili i ime Petrislav od 
Petar i slav i ime Pavlimir od Pavao i mir. 

DIVU! INDIJSKI NAROD HIV9R0S « - - «». 


Na istoku republike Ekvador prostire se ze- 
mlja, gdje je vječno proljeće, gdje šume rijeke 
bučno preko visokih slapova. Ondje su nepro- 
dorne šume s bezbrojnim vrstama šumskoga bilja 
i dragocjenog drveća. Svijet goji ondje kavu, va- 
niliju, sladornu trsku, kinin i banane. 

U tom kraju živi divlje indijansko pleme Hi- 
varos. Hivaros, glasoviti sa svoje smjelosti, žive 
u apostolskom vikarijatu Mendez u Gvalakizi 
(Gualaquiza). Ne zna se, koliko ih je, jer žive u 
skupinama u nedohvatnim gorama. 

NEKOLIKO ZNAČAJNIH CRTA. Hivaros su 
najhrabrije i najljepše pleme istočnoga Ekva- 
tora. Srednjega su rasta, širokog čela, izbočena 
obraza, crnih i bujnih vlasi, visoko tjeme krasi 
cvijeće razne boje. Tijelo poiboje crveno i crno. 
Grozoviti su napadači, a rijetko kad polažu 
oružje. Osobito ljube slobodu, koju vazda ustraj- 
no brane. Zaman je bio trud misionara, da im 
donesu evanđelje, sve do zadnjih deset godišta. 

U NJIHOVOJ KOLIBI. Poglavar je hivarske 
porodice neomeđašen vladar. Gospodari životom 
i smrću svojih ljudi. Rano ustaje, govori družini 
govor, pojedć bananu, napije se šiša, pa ode 
s oružjem i ne vraća se do sunčanoga zapada. 
Žena ostane kod kuće i radi sve, a on lovi ili ri- 
bari ili čavrlja s prijateljima. Žena uživa ostanke 
muževe hrane. Ako ga prati,' ide danju za njim, 
a noću pred njim, da otjera zmije. Djeca rastu 
posve neovisna o roditeljima. Momci se žene u 
17. godini, a uzimlju mnogo mlađe djevojke. 
Čini se, da Hivaros ne prodaju djece kao drugi 
Indijanci, ali ih često ubijaju. Cijene samo djecu 
ljepšega stasa, a vole muške nego ženske. 

KRVAVI PRIZORI. Uz djelovanje misionara 
nestaje umorstava. No do nedavno je bila glaso- 
vita krvoločnost Hivara. Borili su se u bratoubi- 
lačkim bojevima iz osvete, iz slavičnosti ili da 
dobiju dragocjenih lovorika, ljudskih glava. 
Smjelo i neustrašljivo srće Hivar na protivnika. 
Kad ga pobijedi, odrubi mu glavu i nosi je na 
vrhu sulice u kolibu. Ondje odstrani strpljivo ko- 
sti iz glave, pa s pomoću vrućega kamena dose- 
gne te se stisne kao šaka, a oblika ne pokvari. 
To je »šanča«, koja mu služi za ures. Vješaju je 
u kosu, kad idu u boj. Ako Hivar ubije protiv- 
nika, svečano slave junaka, a to svrši s groznim 
orgijama. 

U ŠKOLI NEPRIJATELJSTVA I MRŽNJE. Ti 
su krvavi prizori naravna posljedica nauke, što 
su ih Hivaros primili od svojih starih. Svako ju- 
tro govori glavar o svojoj slavi. Sa slavospjevom 
slavi svoje pređe, proglašuje mržnju na nepri- 
jatelje. Djeci ponavlja danomice njihova imena, 
ističe njihovu krvoločnost i zove na osvetu. Stra- 
šne riječi prati strašnim kretnjama. Tako uzga- 
jaju djecu već na materinu krilu. Ako otac na- 
skoči čiju kuću i nađe živo dijete, donese ga i 
umori pred svojom djecom, da vide, kako teče 
čovječja krv. 


U ŠKOLI LJUBAVI. Kristovi misionari uče Hi- 
varos Kristovu ljubav. Piše jedan misionar: »Vi- 
djeh, gdje umire jedan divljak. Bio je vrlo mlađ. 
Protivnik ga je iz osvete smrtno ranio. Molio me 
je, da se molim za nj i govorio mi o nebesima. 
Mislio sam, da ga treba upozoriti, neka oprosti 
ubojici. Učinio je to veoma plemenito na pobudu 
drugima. Umro je lijepo, kao dobar kršćanin.« 

VJERSKI NAZORI HIVARA. Hivaros imaju 
posve priprostu vjeru. Na nebesima je bog 
T a i t a, na zemlji zloduh Iguanši. Vjeruju 
nejasno i u posmrtni život. Činom ne časte ni 
boga ni zloduha. Ali se zla duha boje. Pitaju ga 
za savjet u zamašnim prilikama. Grade mu sve- 
tište po šumama. U njima se zatvore 6, 7 dana. 
Prije toga piju opojno piće, koje im budi strašne 
sanje. Rijetko kad žrtvuju što i bogu. Bolest im 
je i smrt učinak čarolija. Svako pleme ima svoga 
.čarobnika, da vrača nesreću i otpremi je k dru- 
gom rodu. Zadatak je čarobnika, dašto, da se 
mržnja oživljuje i goji svuda nada sve. 

KRSTI I MOGA SINA. Svjetlost katoličke vje- 
re rasvjetljuje polako onu zemlju, što je dosele 
čamila u sužanjstvu strašnih običaja. Pripovijeda 
jedan misionar: »Kad osnovasmo misiju, uze nas 
pohoditi Hivaros Nanghste. Imao je 35 godina. 
Znao je dobro katekizam, ali je krst odgađao 
bojeći se sujevjerno, da će mu nauditi u lovu. 
Jednoga dana vidi, gdje mu umire brat, a on mu 
ne može pomoći. Njegov je brat pao u pandže 
tigru. Od toga je dana dolazio često k nama. 
Bio je vrlo žalostan. Obolio je i zamolio, da ga 
krstimo. Umrijet ću, prozbori, a hoću da idem u 
nebo kao kršćanin! Malo zatim je bio kršten. 
Kad je osjetio, da mu se primiče smrt, zovne me 
opet. Primio je sv. sakramente i mirno mi u na- 
ručju preminuo. Zadnje su mu riječi bile: S Bo- 
gom, oče, s Bogom! Krsti i moga sina!« 

POKRŠČAVANJE. Više je misijskih družba 
radilo oko krštenja Hivaros: franjevci, domini- 
kanci, isusovci i salezijanđ. Salezijance je od- 
redio Leon XIII. god. 1892. za misiju u Mendez 
u Gvalakizi. Isprvice u onom pogorju bilo je samo 
jedno selo, Santiago. Kad su prvi put pretraživali 
tu pokrajinu, išli su iz Kuanke u Gvalakizu više od 
mjesec dana preko visokih gora, bezbrojnih ko- 
tlina i bezbrojnih rijeka. Na nekom griču u Gva- 
lakizi našli su malu kolibu i kapelu. Sagradio ju 
je neki Isusovac prije 20 godina. Gbje su se već 
raspadale. Odrasli su iz okolnih rodova bili 
kršteni, ali su zaboravili sve, i znak sv. križa. Sa- 
lezijance je čekao ogroman posao. Počeli su 
uspijevati, kad su predobili starog čarobnjaka, 
koji se dao krstiti u 110. godini. 

DANAŠNJE PRILIKE. Sad ondje djeluje 20 
salezijanaca i 40 suradnika. U lipnju god. 1930. 
bilo je u apostolskom vikarijatu 14.000 Hivara 
pogana, 1000 katolika, 2000 katekumena. Hiva- 
ros često obećavaju, da će urediti sela oko svojih 
crkava, i ištu učitelje za sVbju djecu. 

IZGUBLJENI SIN 

Napisao I. Steguvveit — Preveo T. Kristić 

Ovo se dogodilo u prosincu god. 1923., kada 
se u njemačkim mjenjačnicama davalo četiri ti- 
* suće milijardi za jedan dolar. Ulicama nekog nje- 

mačkog grada na zapadu vukao se potišten svi- 
jet. Za tjedan dana dolazi Božić, a nema više 
dobro stojećih građana. Uz sve to gurkao se 
svijet u trgovinama. Jedan je imao novaca za ku- 
tiju sapuna, drugi za kakvu porculansku zdje- 
licu, a velika se većina zadovoljavala gledanjem 
i razmišljanjem, kako će to biti, kad opet budu 
bolji dani . . . ili kako je to bilo nekada za boljih 
vremena. 

U to se između gomila, koje su se ulicama va- 
ljale, gurala jedna zdvojna žena, koja je gotovo 
svakoga čovjeka očajno zapitkivala, nije li vidio 
dječačića od svojih šest godina, kako plače, jer 
se izgubio. Izgubio se, dok je ona u odjeljenju 
za čarape plaćala dva para crnih čarapa. 

I nitko nije vidio dječaka, a jedna četrdeset- 
godišnja žena odjuri opet u trgovinu i uzbuni sve 
namještenike. Plakala je i jadikovala, kako je 
eto sada izgubila i dijete, kao da nije već to do- 
sta, što je jadna ratna udovica. Direktoru trgo- 
vine izjavi, kako je dijete htjelo, da mu ona kupi 
za Božić neke igračke, a ona mu je radije kupila 
čarape. Žao joj je sada, što djetetu nije ispunila 
želju. Usprkos svega potraživanja nije uspjelo 
naći dijete, i direktor pošalje jednoga namje- 
štenika, dđ na policiji javi, da se dijete izgubilo. 

Jadnica majka morala je da sva slomljena sa- 
ma pođe kući. Cijelu je noć prosjedila budna u 
stolici i svoj je jad ublažila iskrenom molitvom. 
No već se oko ponoći moglo ustanoviti, da nje- 
zin izgubljeni sinčić Filip ne uzima stvar tako 
tragično kao ona, pa ni onako, kao ni stotine ti- 
suća građana, koji su iz jutarnjih novina sa 
saučešćem pročitali bilješku o nestanku djeteta. 
No direktor poduzeća mogao je zorom javiti po- 
> liciii i majci, kako su noćobdije radnje oko po- 

noći morali da sa spremnim oružjem krenu u 
odio za igračke, koji se nalazio na četvrtom katu 
i odakle je dolazio nekakav sumnjivi šum. I tu 
su sa začuđenjem mogli da cijeli jedan sat pro- 
matraju jednoga dječaka u potpunom indijan- 
skom odijelu, kako slaže tračnice dječje željez- 
nice i onda sa zadovoljstvom i ushićenjem pro- 
matra, kako navijena lokomotiva uz zvrkanje juri 
po njima. St raža ri su molili direktora, da im opro- 
sti, Što su dječaka pustili, da se sve do zore. za- 
bavlja, jer su već znali za dogođaj, koji se u 
radnji odigrao u večer, pa im je taj iskrsli patu- 
ljak bio već donekle poznat. 

Dovitljivi Filip, koji se dan prije sakrio pod 
jednom osamljenom tezgom i tu čekao, dok nije 
došlo njegovo vrijeme, postade nakon toga zna- 
menitost grada. O njemu je dan kasnije pisala 
sva štampa i popratila sve slikama. Druga je 



NOVI PROLIETNI KOSTIMI 
Lijevo bez jake, desno s jakom 


stvar bila da ga je mati previla preko koljena i 
nadarila puno blaže nego li je zaslužio. Ali pred 
Božić snađe uđovičinu kuću poseban blagoslov. 
Poštom su prispjela cijela tri potpuna indijanska 
odijela i tri cijele dječje željeznice kao dar Fi- 
lipu od nepoznatih darovatelja. 

Jasno je, da jadna majka nije cijenila ova- 
kvo obilje. Ona se zadovoljila po jednim koma- * 
dom od svake igračke, a ostalo je htjela zami- 
jeniti. Možda bi mogla dobiti rublja, cipele ili 
konzervi! 

Naravno, da se najprije obratila na direktora 
one trgovine, u kojoj je Filip onu noć proveo 
kod takvih igračaka. A njemu nije bilo teško da 
odmah utvrdi, odakle stvari potječu: sve je po- 
tjecalo iz njegove radnje i to iz odjeljenja za 
igračke. Šef odjeljenja utvrdio je, ponešto izne- 
nađen, da su sve te stvari u komešanju zadnjih 
dana ukradene od nepoznatih kradljivaca. 

Udova se prepade i htjede da otrči kući i do- 
nese i onaj treći primjerak odijela i željeznice, 
pošto su i oni sigurno na takav način došli. No 
vlasnik je trgovine umiri izjavom, da je on onaj 
treći nepoznati darovatelj. Ono, što je kod nje- 
zine kuće, to treba da tamo i ostane. 

Vraćene stvari postaviše na njihovo mjesto, a 
vlasnik se oprosti od udovice stisnuvši joj ruku,, 
dok je namignuvši šefu odjeljenja izjavio, da se 
trošak treće — sigurno također ukradene — gar- 
niture ima unijeti na račun troškova. Osim toga 
nije policiju ni izvjestio o trostrukoj krađi, za 
koju je sigurno, da su je izvršili sućutni ljudi, 
koji bi u boljim vremenima za robu bili spremni 
i novac položiti. 

To. je sitna pričica, koja je istinit događaj . . . 

KAZALIŠTE 

Premijera drame »Lojalnost«. John 

Galsworthy, znameniti engleski spisa- 
telj, nije ikod nas toliko popularan 
kao stari Bernard Shaw, a ipak on po 
svom značaju za stariji dio suvremene 
engleske (književnosti ima ne manju 
vrijednost od razgalamljenog duho- 
vitog irskog starkelje. John Gals- 
worthy, koji je početkom veljače 
umro, ibio je iprije tri mjeseca za svoj 
književni rad nagrađen Nobelovom 
nagradom. Pored različitih književnih 
forma, kojima je dostigao zamjerim 
visinu (znameniti ciklus romana »For- 
syte-Saga«), napisao je od god. 1906. 
pa do danas dvadesetak drama, u ko- 
jima se isto tako manifestirao nje- 
gov talenat. »Lojalnost« spada u taj 
niz njegovih drama, u kojima proma- 
tra različite odnose pojedinca prema 
zajednici. Smjelom ironijom zahvata 
Gallsworthy taj odnos, pušta obje 
stranke, da dođu do riječi i da obraz- 
lože svoje stanovište, i ne žaca se da 
diskretno napadne one, koji su to za- 
služili. No u tom slučaju njegov sud 
teži za nekom višom obj aktivnošću i 
nastoji da se riješi svih primjesa sim- 
patija ili antipatija, koje bi tu višu 
objektivnost mogle oskvrnuti. U »Lo- 
jalnosti« prikazuje moral starog en- 
gleskog društva, koji ne da niti da se 
posumnja u njegovu ispravnost, a 
ispoljuje ga u odnosu prema jednom 
Židovu — De Levisu. De Levisu je 
nestalo 1000 funti, dok je s ostalim 
gentlemenima bio u gostima kod Win- 
sora, i on baca sumnju na drugog go- 
sta Dancy-a, Tu sad dolazi do izra- 
žaja tradicionalna lojalnost, koja ne 
dopušta, da bi moj istomišljenik i 
drug, kojega znam od rođenja, mo- 
gao napraviti neko zlodjelo, pa i onda, 
kad mnogi znakovi na to upućuju, po- 
gotovu ne, kad prema -njemu stoji i 
jedan Židov, koji ga optužuje. I kad 
se dokazuje Damcyjeva krivica, nje- 
govi znanci žele da ga zaštite i otpra- 
ve u inozemstvo, no Dancy završava 
stvar samoubojstvom. — Radnja je 
napeta »uza sve to, što se već na po- 
četku može naslutiti krivac. Posebnu 
pažnju zaslužuje stari advokat, sa- 
vjesni i pozitivni karakter, koji ne 
može da se bori za laž i nepravdu. 
Naši su glumci svi redom dobro iz- 
veli svoje uloge, a i režija g. Tita 
Strozzija bila je na visini. L. P. 

FI £ M 

Jedan poljski film u Zagrebu. Sre- 
dinom veljače davan je u zagreba- 
čkom Edison Palače Kinu tonfilm 
»Bijeg u život«, koji prikazuje 
tragičan bijeg jedanaestorice vojnika 
iz boljševičkog ropstva. Ti su vojnici 
većinom Rusi i Poljaci. Glavni je ju- 
nak Poljak. On na bijegu nailazi na 
Poljakinju djevojku te se između njih 
razvija ljubav. Svi ostali bjegunci po- 
gibaju od boljševika omogućujući, da 
ovo dvoje pobjegne preko poljske 
granice. Film podsjeća na sadržaj fil- 
ma »Posljednja kumpanija«, u kojem 
se prije nekoliko godina toliko pro- 
slavio Konrad Veidt kao glavni junak. 


Ovaj film ima međutim više jeđrine: 
prema tvrdom i mrkom germanskom 
elementu u onom filmu ovdje te se 
blaže i jače dojimlje ono slavensko 
osjećanje, što provejava cijelu radnju. 
Boljševička tiranija prikazana je tu u 
odvratnom svijetlu. Karakteristični su 
prizori s ruskog seoskog slavlja. Film 
je »umjetnički -na velikoj visini, slike 
su prekrasne, govor je naizmjence 
ruski i poljski, te treba željeti, da nam 
se više puta pruži prilika Čuti koji 
takav slavenski film. Iz toga filma do- 
nosimo sliku na »naslovnoj stranici 
ovoga broja. A. 

Kino u crkvi. Protestantski krugovi 
u Engleskoj stvorili su plan, da se 
uvede kino u crkvu. Taj plan se već 
počeo ostvarivati. U prvom redu film 
ima da zamijehi propovijed. U te 
svrhe će se usavršiti posebna grupa 
glumaca izabrana iz duhovnih redova. 
Glumci će se vrlo brižno izabrati i 
među ostalim vrlinama moraju biti 
fotogenični, imati odgovarajući glas 
i t. d. Prvi će filmovi prikazati Kri- 
stov život, zatim će donijeti nekoliko 
slika iz Biblije. Kino će se uvesti u 
crkvu na ovaj način: na određeno 
mjesto će se postaviti platno, ukoliko 
bude moguće, sakriveno. Prije nego 
ima početi filmsko prikazivanje, bit 
će pogašena električna svijetla i po- 
čet će se filmsko osvjetljivan je iza 
zvučnog obaviješteni a: »Sad ćete vi- 
djeti biblijski film.« Nadaju se, da će 
film na vjernike djelovati jače nego 
živa riječ propovijedi. 

U A 1 o 

Otvorenje Svete Godine u radiju. 

Sveta Godina bit će svečano otvorena 

1. travnja. Svečano će biti otvorena 
sveta vrata na bazilici sv. Petra u Va- 
tikanu, koja se otvaraju samo, kada je 
Sveta Godina. Sve su glave kršćan- 
skih država pozvane na tu svečanost, 
da joj pribivaju ili sami ili po svojim 
zastupnicima, a počasno će im mjesto 
biti odmah do papinskoga prijestolja. 
Cijela će svečanost biti prenesena va- 
tikanskim radijem te će je moći čuti 
čitav svijet. To je prvi put u povije- 
sti, da će ovakvu svečanost moći pra- 
titi svatko na svijetu s pomoću radija, 
jer g. 1925., kad je bila posljednja 
Sveta Godina, Vatikan još nije imao 
svoje radio-stanice. Rijetka je to pri- 
lika za sve radio-sluišače, jer takve ne 
će imati sve do g. 1950., to jest do 
buduće Svete Godine. 

Engleski kralj je veliki ljubitelj ra- 
dija. Engleski kralj Juraj poznat je 
kao veliki ljubitelj radija. On po ne- 
koliko sati dnevno posveti slušanju 
raznih radio-prenosa. Zanimljivo je, 
da prema vremenskim znakovima rav- 
na svoje skupocjene satove te ih tako 
kontrolira. Naime on je strastveni sa- 
birač rijetkih satova te ih u svojoj 
poznatoj zbirci ima oko 80 komada. 

Bugarski radio. Za malo vremena 
imat čemo prilike -da čujemo i Bugare 
na našim radio-večerima. Dosadašnja 
sofijska -stanica bila je veoma 6laba, 
tako da se izvan Bugarske nije mogla 
čuti. Sada pravi pokuse sa antenskom 
snagom od 14 kilowata. 


Emancipirajte a e 

od Inostranih proizvoda, u 
tome leži Vaš patriotizam 

DINARA 6'— 

SALVODONT 

r asta za zube, bijeli zube, odstranjuje 
rastapa zubni kamen. — Proizvodi : 
Drogerija 8ALVATOR 
Zagreb, llioa 61 — Vlasnik H. F. J. Segedl 
Kod narudžbe od 12 tuba uz Izrezak 
ovog oglasa oijena tubi Dinara 5"— 


JE Cl VAM POZNATO? 

1. Kako se je zvao prvi hrvatski 
knez, koji se pokrstio? 

2. Koji je hrvatski književnik pi- 
sao pod imenom »Miroljub«? 

3. Kako je narodno ime Zagreba- 
čke gore? 

4. Gdje se nalazio glavni gepidsk! 
grad? 

5. Koji je vladar i zašto dobio prf- 
djevak »Kraljevsko sunce«? 

6. Tko su Frizi? 

7. Koji je od današnjih hrvatski!! 
književnih časopisa najstariji? 

ODGOVORI NA PITANJA 
IZ PROŠLOGA BROJA 

1. Kinezi jedu za zajutrak rižinu 
juhu. Za objed i večeru jedu riže, va- 
riva, ribe, svinjetine ili mesa od pe- 
radi. Varivo i svinjetina im služi samo 
kao prilog riži, koja je kod svakoga 
jela glavna. Između zajutarka i obje- 
da i večere jedu samo bogatiji, i to 
redovito u kavani jela od brašna i svi- 
njetine, ribe i piletine. Kineski vojnik 
pojede preko dana 72 dikg riže, to 
daje 2592 kalorija, a to je manje ka- 
lorija, nego što trebamo mi, ali zato 
su Kinezi i tjelesno manji. 

2. Schoepfer je bio lurdiski biskup 
(umro 24. VIII. 1927.). Kad je Achile 
Ratti, sadašnji Papa, postao nadbi- 
skup milanski g. 1921., pošao je prije, 
nego što je otišao u svoje sjedište Mi- 
lano, u Lurd. Tu mu ije biskup Schoe- 
pfer u pozdravnom govoru zaželio, da 
doskora zasjedne na papinsku stolicu. 
To se po godine iza toga i dogodilo. 

3. Durmitor je gorski vrhunac u 
Crnoj Gori visok 2528 m. Riječ Dur- 
mitor uzeta je iz rumunjskog jezika, 
a znači »mjesto, gdje se spava«. U 
srednjem vijeku bilo je rumunjskih 
naseljenilka u Crnoj Gori, pa se već 
gorski vrhunac Durmitor spominje 
»pod tim rumunjskim imenom. 

4. Zanzibar je crnačka država u 
istočnoj Africi na Indijskom oceanu* 
koja potpada pod Englesku. Otkrio 
je tu zemlju g. 1866. David Livings- 
tone (1813. — 1873.) slavni istraživač. 

5. Heteronomija znači podvrgavanje 
tuđim zakonima. Opreka joj je auto- 
nomija, koja znači vladanje po vla- 
stitim zakonima. 

6. Zagreb se nalazi na 45° 49’ sjever- 
ne širine i 15° 59’ istočne dužine ođ 
Greenwicha. Donji grad je 120.4 m iz- 
nad mora, a Gornji grad 162.5 m. 
Opseg mu je 47 km, a površina 64.37 
četvorna kilometra. 

7. Prva hrvatska štedionica, najveća 
hrvatska bankarska ustanova, osnova- 
na je 4. ožujka 1846. od ilirskih vođa 
Gaja, Demetra, Mažuranića i drugih. 

MAJK.A I DIJETE 

Uzgajati treba znati i htjeti. Če- 
sto čujemo, gdje »roditelji govore, 
kako bi za uzgoj svoje djece dali 
sve. To je lijepo, ali roditelji toga 
ne čine. Istina je, jedni za djecu 
žrtvuju mnogo, previše, dapače i se- 
be, a drugi jedva daju nešto ilri ništa. 
Od roditelja napokon nitko ni ne tra- 
ži, da za djecu daju sve. Dosta je: 
zrnati i htjeti uzgajati. Ima roditelja, 
koji iz sve duše nastoje da djecu uz- 
goje, ikako treba. Zato se oko nje tru- 
de, kidaju i — uništavaju. A uspeh? 
Žalostan, porazan. Nije dosta htjeti, 
treba i znati uzgajati. A znati uzga- 
jati može samo onaj, koji to uči od 
drugih ili gledanjem ili čitanjem. Ima 
ih, koji vele, da ne treba učiti, kako 
se djeca uzgajaju. Za taj posao, kažu, 
ima svatko prirođene sposobnosti. 
Jest, majci je prirođeno, da podiže i 
uzgaja svoj porod. No to je prirođeno 
i mački i svakoj drugoj životinji. I 
niišta više! Tamna i nejasna sposob- 
nost bez nauke ne znači ništa. Ona 
treba da se obrazuje, jer će inače 
ostati pukim i surovim nagonom, kao 
što su svi nagoni, koji se ne obra- 
zuju i ne oplemenjuju. Tko dakle uz- 
gaja djecu samo po prirođenom na- 
gonu, ibadave mu i jaka volja i izgu- 
bljeno vrijeme i utrošeni novac. — 
Ima i takvih roditelja, koji bi znali 
djecu uzgajati, ali ne će. Kako to? 
Vele ,da za to nemaju vremena. Maj- 
ka je bilo gdje i kako zaposlena, a 
otac vrši svoje zvanje. Djeca su na 
brizi bake, tetke ili kojeg stranog 
lica. Pa ni onda, kada se takvi rodi- 
telji kući vrate, nemaju kada da se 
s djecom ozbiljno bave, jer su od 
svoga posla umorni i zasićeni. Jadna 
djeca takvih roditelja! — -reći će tko- 
god. Ispravnđje bi možda bilo požaliti 
takve roditelje. Njihova će djeca na 
toplom krilu bakinom ili tetkinom i 
bez njih možda uzrasti, podići se i 
biti pravim ljudima. A pitanje je, hoće 
li ta djeca ikada znati i osjećati, da su 
po Bogu i prirodi imali prave rodi- 


ČUVANJE LICA I KOŽE 

Za trajno konzerviranje lica i kože , da 
bude lijepo, čisto i bajno, neka svatko upo- 
trebljava za pranje 
samo Novoderma 
Sapun, a iza pranja 
neka sebi samo ma- 
lo navlaži lice ili 
kožu , ruku sa kra- 
stavčevim mlijekom. 
Cijena Novoderma 
sapunu dinara 10'— 
Krastavčevo mlijeko 
boca dinara 15'— 

Proizvodi i u promet stavlja stara 
godine 1599. osnovana 

Kaptolska Ljekarna sv. Marije 
Zagreb, Dolac kraj Tržnice 
Ljekarnik Vlatko Bartnlić, 

Dobiva se u svakoj ljekarni 


telje. I kada ti roditelji uzimaju vre- 
mena, da se svojoj djeci svrate, ne će 
ova imati kada, da se roditeljima lju- 
bavlju obrate. Eto vam uspjeha od 
takve vrsti uzgajanja. I pravo je. Lju- 
bav za ljubav, nemar za nemar. Još je 
sva sreća u tom, da djeca takvih rodi- 
telja postanu ljudi. Ima dosta primje- 
ra, gdje djeca, odgojena ne roditelj- 
skom ljubavlju i voljom, krenu u ži- 
vot putem, koji se roditeljima nikada 
milio nije. Uzalud je poslije kukati i 
u prsa busati. Svemu je kriva udob- 
nost i- umišljenost, a najviše naopaka 
težnja, da se živi dobro i izobdlno. — 
Ako roditelji hoće, da im djeca posta- 
nu pravi i potpuni ljudi, treba: 1. da 
znadu, što su pravi i potpuni ljudi i 
da od toga zavisi sreća i mir sviju lju- 
di na zemlji; 2. da znadu, kako će 
djecu do te prave sreće voditi i do- 
vesti; 3. da su i oni prije svega dužni 
da budu pravi i potpuni ljudi. Samo 
oni roditelji, koji će ovo troje znati i 
htjeti, mogu svoju djecu uzgajati s 
pouzdanjem u potpuni uspjeh. A. C. 

KOZMETIKA 

Nabranost i uvelost lica. Proti to- 
me preporuča Kneip ovo: Lice treba 
napatiti parom žalfije i stolisnika. Uz 
to ga valja prati više tjedana uvar- 
kom istog bilja. Za uvarak uzima se 
jedan dio tih bilina i tri dijela vode. 
To je vrlo dobro sredstvo. No ako na 
večer, nakon što smo sebi lice oprali 
tim uvarkom, još nataremo lice i ru- 
ke sa nekoliko kapljica limunovog 
soka, onda ćemo postići, da se koža 
popravlja, da se izgube pjege, da nam 
put nanovo pobijeli, ma da je posve 
pocrnila od sunca i zraka. 

KUHINJSKI TtECEVTI 
POKLADN1CE 

U ovim se pokladnim danima svuda 
peku pokladnice. Priređujući ih, treba 
paziti, da tijesto ne bude preveć ri- 
jetko te da tako, kad se peku u ma- 
sti, ne upijaju previše masti. Tijesto 
će biti gušće, dodaš li koji žumanjak 
više. Od žumanjka p ostaje i finije. 
Kad se tijesto razvalja, ne smije biti 
previše tanko. Ako želiš, da na pokla- 
dnicama bude bijeli krug unaokolo, 
ne smiješ pustiti da tijesto previše 
ulkisne, jer inače padnu na dno. Mast, 
u kojoj se peče, mora biti vrela. Bo- 
lje je peći pokladnice u većoj šerpi, 
da mogu slobodno plivati i rasti. Kad 
počneš peći, pokrij šerpu poklopcem, 
da para ne izađe, i potresi malo šer- 
pu, da mast prelije pokladnice, jer 
onda bolje narastu. Kad ih okreneš 
na drugu stranu, ne treba više po- 
klopcem pokriti. Prije nego metneš 
pokladnice u mast, stresi s njih bra- 
šno, da se mast ne pjeni. Masti metni 
u šerpu toliko, da ne moraš dodavati. 
Ako je ipak nema dosta, rastopi je u 
manjoj šerpi i prelij je vrelu u onu 
šerpu, u kojoj pečeš pokladnice. Va- 
žno je, da brašno za pokladnice bude 
uvijek grubo (griffig), suho i toplo. 



Tijesto se ne smije ohladiti, zato ne 
otvaraj prozor, da ne bude propuha. 

Evo nekoliko recepata za pokilad- 
nice. 

Građanske pokladnice. Načini tije- 
sto iz 1 kg brašna, 1 cijelog jajeta i 
5 žumanjka te p6 litre mlijeka. Ođ 
jednog dijela mlijeka načini kvasac 
sa 4 dkg germe i malo šećera, a u 
ostalo mlijeko metni malo soli, 10 dkg 
šećera i 12 dkg maslaca. To sve mora 
biti mlako, ali ne smije biti vruće. Ti- 
jesto dobro isklopaj i metni na toplo, 
da uikisne. Zatim ga razvaljaj prilično 
debelo na dasci, izbodi pokladnice, 
okreni gornju stranu dolje na drugu 
dasku, a kad ih nosiš u mast, metni 
ih u nju opet obratno. Peci ih u vreloj 
masti i pokrij poklopcem, a kad ih 
okreneš na drugu stranu, ne treba ih 
više poklopiti. 

Dobre seoske pokladnice. U lonac 
metni 3 žumanjka, 1 cijelo jaje, 2 žli- 
ce rastopljenog maslaca, žlicu šećera 
i miješaj to na kraju štednjaka. Kad 
postane toplo, naspi 56 dkg toplog 
brašna, dodaj 3 dkg germe rastoplje- 
ne u malo mlijeka i šećera, % litre 
mlijeka, malko soli, naribanu koru 
od limuna i žličicu ruma. Ako je to 
rijetko, dodaj još brašna. Tijesto do- 
bro iz lupaj kuhačom, pokrij ubrusom 
i stavi na toplo mjesto, da ukisne. Za- 
tim ga razvaljaj, izreži pokladnice, pa 
ostavi još, da se diže. Peci u vreloj 
masti. 

Pokladnice »sve po četiri«. Mije- 
šaj 4 dkg maslaca sa 4 žumanjka. Do- 
daj 4 dkg šećera, 50 dkg brašna, malo 
soli, 4 žličice ruma i 4 dkg germe 
rastopljene u malo mlijeka i šećera. 
Mlijeka nalij u tijesto samo toliko 
da tijesto ostane gušće, te ga dobro 
izradi. Stavi na toplo mjesto, da se 
digne. Zatim razvaljaj tijesto, izreži 
pokladnice, napuni pekmezom spoji 
dva komada zajedno, poredaj na da- 
sku, pokriij i ostavi iznova na toplo 
mjesto. Ne peci naglo u prevreloj ma- 
sti, jer bi mogle ostati iznutra sirove. 

Pokladnice od krumpira. Rastopi 2 
žlice maslaca, miješaj sa 2 žlice šećera 
i 2 žlice ruma. Uspi Yk kg kuhanih, 
propasiranih krumpira, dodaj malo 
soli, limunove kore, 1 jaje i 4 žumanj- 
ka, 2)4 dkg u malo mlijeka- rastoplje- 
ne germe. Kad je dobro promiješano, 
naspi )4 kg brašna i )4 litre mlakoga 
mlijeka. Tijesto dobro izlupaj, dok 
ne otpada od kuhače. Zatim neka na 
toplu mjestu kišne. Tek tada razva- 
ljaj tijesto, izreži pokladnice, puni 
pekmezom (po volji) i peci u vreloj 
masti. Od otpadaka napravi perece, 
pusti, da narastu, onda peci. 

Karlovarske (karlsbadske) poklad- 
nice. Miješaj 10 dkg maslaca, 2 žlice 
šećera, 2 žumanjka, malo soli, 1 dkg 
germe razmočene u mlijeku, 20 dkg 
brašna i mlijeka prema potrebi. Tije- 
sto dobro izmijesi, ostavi da stoji % 
sata, pa ga iznova mijesi i pusti da 
kišne na toplu mjestu. Onda ga ra- 
zvaljaj, izreži male kolute, narnaži 
mašću (maslacem) i pusti iznova ki- 
snuti. Napokon ih natari mlakim pek- 
mezom i peci polako. Dok se peku, 
maži ih bjelanjkom tučenim sa še- 
ćerom i pospi narezanim bademima. 

S. A. 

KRlŽJlJCJfSC/i 


(Sastavio »Ogulinski tkalac«) 



Vodoravno: 2. Simbol za kal- 
cij. 4. Nestašica, nevolja, (ekav.); sve- 
tac. 6. Njem. prijedlog. 7. M. ime; vrst 
književnog djela. 10. Apostr. veznik. 

11. Lična" zamjenica. 12. Umjetničko 
djelo. 14. Jedan od nadanđela. 16. 
Mjera. 17. Kratica za konjska sila 
(njem.). 18. Inicijali našeg fizičara. 19. 
Egipatsko božanstvo. 

Okomito: 1. Malenkosti (stran.). 
3. M. ime. 4. Vrst kuće. 5. Država u 
Aziji. 8. Otok u Jadranu. 9. Njem. 
filozof, (fon.). 13. Zastava (slov.); vrst 
zvonca. 15. Otok u Europi (euh. kon- 
gres). 

ODGONETKA KRIŽALJKE IZ BR. 7. 

Vodoravno. 1. Os, 3. So. 5. Ba- 
dem. 8. Danak. 11. A(dolfo) V(eber). 

12. Naim. 14. Kat. 15. Pa. 16. Kateta. 
18. Animus. 20. Raketa. 22. Ilirik. 23. 
Kamen. 24. Pilat. 25. Ara, 26. Ode. 27. 
Mati. 28. Avet. 30. Pi. 31. I-j. 32. Re. 
34. Lika. 36. Akti. 38. Baza. 39. Inka. 


ZA OSVJEŽENJE 

tijela 1 zraka ta kući za bolesne 
1 živčano slabe osobe, za put i kuću 
TOALETNI OCAT 

Je sastavljen iz aromatičnog ljekovitog 
bilja po našem starom, iskušanom propisu. 
Od osobite je koristi u svakoj kući i na 
putovanju. Osvježuje tijelo, okrijepljuje 
živce bolesnih i slabih, služi za umirenje, 
trljanje, pranje i kupanje, kod nesvjestice, 
glavobolje, prehlade, uzrujanosti, napora 
i umora. Upotrebljava se za mirisanje i 
trljanje ili se pije smiješan sa vodom na 
žličice, jače razrjeđen s vodom služi za 
pranje i oblaganje prema potrebi hladno 
ili ugrijano. Ne kvari se nikada i može 
se uvijek upotrijebiti. Cijena boce 
Din 15*—. — Proizvodi i stavlja u pro- 
met stara g. 1599. osnovana 

KAPTOLSKA LJEKARNA SV. MARIJE 

Ljekarnik VLATKO BARTUL1Ć ZAGREB 
Dolac kraj Tržnice 


— Okomito. 1. Od. 2. Seneka. 3. 
Satira. 4. Ou. 5. Bak. 6. Avar. 7. Ma- 
tematika. 8. Danilevski. 9. Kupa. 10. 
Kais. 13. Materija. 14. Kalidasa. 17. 
Tak. 19. Mit. 21. Ana. 22. i + po. 27. 
Mila. 29. Trik. 35. Iz. 37. Tu 


Ima li već vaše dijete 
»M A £ U Mf 4DOST« 

najljepši dječji časopis ? 



Zajamčeno dobre 

TAMBURE 

svih vrsti 

FarSaSavih I Srijemskih 

preporučuje stara ruko- 
tvornica tambura 

Stjepan M. Gilg 

Sisak, III. Savska ban. 

Cjenike tambura šaljem 
svakom na zahtjev badava. 
Odlikovan sa 3 zlatne 
kolajne i diplome. 



Š Jl H 


PROBLEM BROJ 9. 

Dr R. Leopofd, D.resden 



PROBLEM BROJ 10. 


P. A. Orlimont 



Bijeli matira u 4 poteza. 


Ovim brojem završujemo mjesec 
veljaču »Šahovskog Prvenstva« (2). 
Rješenja se šailju do 15 ožujka 1933. 

Turnir za prvenstvo Zagreba. Sta- 
nje nakon 3. Ikola: Dydzinsky 3, Filip- 
čić M. 2 (1), ing. Weiss 1 (2), Aviro- 
vić i Grahovac 1 (1), Filipčić B. i Raj- 
ković 1 (1), Savić, Tepavac, Žulk 1, 
Bofković 0 (3), Hiveš 0 (2), Kneževič 
0 (1), Rožić 0 (1). 

2 

kao i ostalo željezno po- 
kućtvo kupujete najbolje 
i najjeftinije kod proiz- 
vađača 

FILIP BAUMA ZAGREB 
ulica Ivana Dežmana 1 

(Prolaz u Tuškanac) 
Telefon broj 83-60 i 53-46 


200 





MALI PUTNIK NA PAROBRODU 

NAPISAO E. HOCHHUBER, — PREVELA ZLATA CVITANIĆ 


Ima tome više ođ deset godina, da je veliki 
engleski parobrod »Light« napustio luku Liver- 
pool i poduzeo putovanje u Južnu Ameriku. Vri- 
jeme je bilo prekrasno, putnici izvrsno raspolo- 
ženi. Slijedio je koncert za koncertom, zabava 
za zabavom. 

Slijedećega dana navečer nastala je prava uz- 
buna na brodu. Jedan mornar izvukao je iz sto- 
varišta na palubu napola mrtvog dječaka, koji 
je bio po prilici devet godina star. Njegova 
odjeća izgledala je bijedno. Ali iz očiju govo- 
rila je nedužnost i poštenje. Nijedan od putnika 
nije poznavao dječaka. Čiji je? Je li se on sam 
prije polaska broda potajno ukrcao? Dakle je- 
dan putnik, koji nije platio? 

U to je došao već i strogi kapetan. Oštrim 
glasom napadne dječaka: 

»Kako se zoveš?« 

»Zovem se Nick Shatterdou, gospodine kape- 
tane.« 

»Kako si se usudio potajno ukrcati, ti drski 
derane?« 

»To nisam učinio, gospodine kapetane! Moj 
očuh me je doveo na brod i rekao mi je, da če- 
kam tamo dolje kod vreća, on će razgovarati sa 
kapetanom i odmah se vratiti. Ali on se nije po- 
vratio.« Kod tih riječi Nick gorko zaplače. 

Kapetan, koji je već imao loša iskustva, nije 
vjerovao dječaku ni riječi, napadne ga još 
grublje: 

»Ne deri se, klipane! Nisi ti prvi! Poznam ja 
to! Ti lažeš, ali ti to ništa ne će koristiti, ili ne 
zvao se ja »Big Charlie (grubijan Karlo)«. To je 
naime bio nadimak, koji su mornari nadjenuli 
kapetanu radi njegove grubosti. 

»Imaš tri dana za razmišljanje, mladiću! Ako 
dotada ne kažeš pravu istinu, bacit ću te gladnim 
morskim psima, koji uvijek prate naš brod. Jesi 
li razumio?! S Big Charliom nema šale!« 

Nick je plakao i plakao i uvijek iznova po- 
navljao: »Gospodine kapetane, ja ne lažem!« 

Tada su došli za njega strašni dani. Više puta 
pozivao ga je kapetan pred sebe i prijetio mu 


se morskim psima, ali je bijedni Nick stalno osta- 
jao kod svoga: 

»Gospodine kapetane, ja ne lažem!« 

Trećeg dana bila je strpljivost starog morskog 
vuka potpuno iscrpljena. Sav izvan sebe izderao 
se na dječaka: 

»Ako za pet minuta ne kažeš istinu, odletjet 
ćeš preko broda. To će biti žderača za gladne 
morske pse!« 

Dršćući stajao je Nick pred silnikom, koji je 
izvukao sat i brojio minute. 

Nastala je grobna tišina. Čuo se samo šum 
vode i od časa na čas krik galeba. Minuta je pro- 
lazila za minutom, a Nick je samo jecao: 

»Gospodine kapetane, ja ne lažem.« Tako su 
prošle tri minute. 

»Još imaš dvije minute života, ti lažljivče!« 
napadne ga opet kapetan. »Govori istinu, ili si 
gotov!« 

Tad uzdigne mali Nick mršave ruke k visokoj 
mrkoj spodobi kapetanovoj i zamoli: 

»Gospodine kapetane, smijem li se pomoliti?« 

Okrutni pomorac kimne ljutito glavom. Sad 
klekne Nick pred silnikom, pred mornarima i 
putnicima, sklopi ruke i izmoli na glas Očenaš 
i Zdravo Mariju. Na kraju reče: 

»Draga Majko Božja, uzmi me k sebi u nebo, 
ja ću rado umrijeti, ali lagati ne mogu!« 

To je sve nazočne duboko ganulo. Mnogo se 
oko ovlažilo, a i kapetan nije mogao da sakrije 
ganuće. On pristupi malenom junaku, digne ga 
sa poda i pritisne na srce. 

»Nick,« reče on dobrostivo, »tvoj te je očuh 
napustio, od danas ću ja biti tvoj otac!« 

Glasan jecaj tresao je slabo tijelo malenog 
junaka. . 

Pun ljubavi odveo ga je kapetan u svoju ka- 
jitu, odjenuo ga i bogato počastio. Postupao je 
s njim kao sa svojim rođenim djetetom i brinuo 
se kao otac za njegovu budućnost. 

Mornari i putnici, koji su ga već prije bili po- 
tajno zavoljeli, slavili su ga kao junaka, on je 
postao ljubimac sviju. 


SIJEDA KOSA 

Pojavljuje se Često i kod mlađih ljudi, to je znak da 
je kosa bolesna, da nema dovoljno dobre i potrebne 
hrane za izgradnju boje kose. Takva kosa sijedi, otvrdne 
i lako ispada. Hod mladih ljudi preporuča se protiv toga 
odmah upotrijebiti sigurno sredstvo, a to je Biljevna 
Iscrpina od koprive, ona daje kosi hrane, da ova opet 
može da izgrađuje boju kose. Redovitom njegom i 
uporabom u tjednu od 1 — 2 puta neće se više sijeda 
kosa pojaviti kod mladih ljudi. Hod ostarjelih ljudi, koji 
posijede, preporuča se upotreba zvanrednog sredstva 
za povrat prijašnje boje kose, a to je sredstvo Dr Wai- 
tonsena amerikanski Hair Restonative. Isprva rabi se 3—5 dana redom, dok se boja kose 
povrati , sijeda kosa sasma nestane, a iza toga restauriranja boje, dovoljno ie kosu 
u tjednu T—2 puta nakvasiti sa Hair Restonativom. Cijena bočice Din 20'— Proizvađa 
i stavlja u promet stara god. 1599. osnovana KAPTOLSKA LJEKARNA SV. MARIJE, 

LJEKARNIK VLATKO BARTULlC, ZARREB, DOLAC HR AJ TRŽNICE 



lllllllllllllllllllllllllllllllllllllllllllllllllllll 

Znate li, što je 

ABECEDA ZA HAŠA ČEDA 
KOJA SE PJEVA I GLEDA? 

iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiin 


Ilica t28 

u > rtastUef kući. 

ILICA 128 -teUftmbZ-39 hica 128 

Kojoj je bolje. Dvije se služavke 
hvale. »Prva: »Meni je danas (ne- 
djelja) rekla milostiva, da mogu izaći 
u tri sata i vratiti se, kadgod hoću.« 

Druga: »A meni je moja danas 
rekla, da se više ne moram ni vratiti!« 

Praznovjerje. I v o: »Tvoje cipele si- 
gurno nisu plaćene, kad tako škripe.« 

Pero: »Što ti ne pada na um! Da 
je tako, i šešir bi mi škripao . . .« 

Poslušnost. »Koliko ću ti puta, 
Zvonko, morati još kazati, da ne fuć- 
kaš, kad učiš?« 

»O, ja na to, mamice, uvijek mi- 
slim . . . Kadgod stanem fućkati, pre- 
stanem učiti.« 

Razlog. S t r a ž a r: »Zar ne znate, 
gospodo, da je vika i pjevanje, kad se 
po noći vraćate kući, strogo zabra- 
njeno?« 

Veselo društvo: »Znamo, znamo.« 

Stražar: »Pa što se onda ne držite 
naređenja?« 

Veselo društvo: »Zato, jer se još 
ne vraćamo kući.« 

Ne da sebi zapovijedati. Žena: 
»No, mužiću, molim te, kupi mi ove 
lijepe crne cipele.« 

Muž. »Tvoja mi je želja — zapo- 
vijed; a ja ne dam sebi zapovijedati!« 

Rim. Učitelj: »Kad je bio sagra- 
đen Rim?« 

Đak: »Rim je bio sagrađen jedne 
noći . . .« 

Učitelj: »Kako, jedne noći?« 

Đak: »Da, svi govore, da Rim nije 
bio sagrađen u jedan dan...« 

Svjetionik. Došli Zagrepčani u Split 
i uvečer išetali na obalu. Jedna starija 
dama s mužem gleda niz more: »Joj, 
kako su ovi splitski mornari ustr- 
pljivi! Eno im se dosad sedamnaest 
puta ugasilo svijetlo, pa su ga opet 
upalili.« 

U kavani. Za stolom u jednom kutu 
kavane sjede tri gosta. Dvojica živo 
raspravljaju, đok treći šuti gledajući 
pred sobom. Kad ova dvojica svrše 
razgovor, zapitaju svog šutljivog dru- 
ga, što je zamišljen. 

»Prebirem nešto po svojoj pameti,« 
odgovori on. 

»On lovi u mutnom,« primjeti jedan 
od one dvojice. 


U brijačnici. Mušterija: »Ali vi, go- 
spodine, imate zamazane ruke!« 

Brijač: »Znam to, ali nisam danas 
još nijednom gostu oprao glave.« 

U trgovini šešira. Trgovac: »Taj je 
šešir taman za vas. Izvrsno 6e drži 
na ušima.« * 

Mušterija: »Dobro, ali ako moje 
uši ne podnesu taj teret?« 

Čim vidi vatru... Došao Ličanin u 
primorje i kupio ribe. 

»Kako se ta riba priređuje?« upita 
on prodavača. 

»Brzo se ona isprži, čim vidi vatru,« 
odvrati prodavač. 

Vraćajući se kući Ličanin ogladni. 
Upali nažigač te primaikne ribu vatri. 

»Sad vidi vatru!« veli ribi i misleći, 
da ,je ispržena, počne ju jesti, no ona 
mu se isklizne. Tada on tražeći ribu 
u tami naiđe na žabu, uhvati je i pri- 
nese je ustima. Uto žaba zakrekeće. 
Ličanin tada progovori prema žabi 
misleći, da drži u ruci ribu, koja je 
naumila da ga prevari kreketanjem: 

»Krdketala ti i ne kreiketala, ti si 
riba, i ja ću te pojesti.« I pojede žabu. 

Vještina življenja, »čime se bavite?« 

»Ničim.« 

»Ka'ko ničim? Od čega živite?« 

»Pišem.« 

»Što?« 

»Pišem uvijek kući, da mi šalju 
novac. 

Koja je sličnost između krumpira i 

liječnika? Sličnost je ta što i liječnik 
i krumpir imaju svoje plodove pod 
zemljom. 

Kod liječnika. »Gospodine doktore, 
osjećam se vrlo slabo, naročito uju- 
tro . . .« 

»što uzimljete, prije nego idete u 
ured?« 

»Tramvaj! . . .« 

Ostavština. »Siromah je umro osta- 
vivši sve utočištu za siročad.« 

»Koliko je ostavio.« 

»Osam sinova.« 

U vaše zdravlje. Neki nesretnik pa- 
dne u vodu. Ipak ga spasi jedan od- 
važan čovjek, koji se našao u tom 
času na obali. 

»Jeste li pili?« 

Drugi će sa smiješkom priznavanja: 

»Da ... ali u vaše zdravlje! . . .« 



Halo, di aga Ivko, danas je kra- 
sno vani. Istina, dosta hladno, ali sun- 
ce divno sja. Bila sam s Jasnicom od- 
mah iza objeda na šetnji. Žao mi je 
bilo, što i ti nisi mogla doći. Sirotica, 
još se nisi oporavila od svoje gripe, 
čuvaj se samo dobro... Nego slušaj, 
što mi se danas desilo. Ponijela sam 
sa sobom na šetnju i najnoviji broj 
»Obitelji«. Na gradskom sam šetali- 
štu sjela na sunčanu klupu i stala li- 
stati i razgledavati Obitelj«. Do mene 
je sjedjela gospođa profesora Masni- 
ća, koji je prije nekoliko mjeseci pre- 
mješten u naš grad na gimnaziju. Čim 
je vidjela u mene časopis s impo- 
zantnom naslovnom slikom jubilarca 
romanopisca Deželića, koju je slikar 
Bužan zaista fino izradio, stala se za- 
nimati, čija je to slika. I molim te: ona 
još nikad nije ništa čitala od Deželi- 
ćevih 11 romana! Možeš li to pojmiti? 
Dakako da sam joj odmah počela u 
zvijezde kovati te romane, koje ja 
ubrajam u svoje najmilije štivo. Ona 
se taiko oduševila na moje riječi, te 
me je odmah zamolila, da joj naru- 
čim sva Deželićeva djela, koja su u 
itom broju »Obitelji« oglašena. Šest 
romana i divot-zbinku najljepših De- 
želićevih pjesama dobiva za 140 di- 
nara! Odmah se ujedno pretplatila i 
za »Obitelj« davši mi 200 dinara, da 
za sve skupa odmah pošaljem novac 
čekom, ikoji sam baš imala uza se. Eto 
opet mog jednog nenadanog uspjeha, 
koji me je razveselio posebno zato, 
jer sam time i ja danas, na 70. rođen- 
dan tog popularnog hrvatskog pisca, 
mogla pridonijeti svoj mali dijelak u 
proslavu toga dana. A s tobom ću taj 
dan proslaviti, kad pred veće dođem 
k tebi. Čitat ćemo Deželićeve »Zvuke 
iz katakomba«. Dakle do viđenja, 
draga Ivko, oko 6 sati! 


DOBRIJAN 


I DJEČAK 



Studeno je vrijeme, 
ali sunce sije, 
pa naš čika sjeo 
da se malko grije. 


Pored toga čuva 
i navadu staru 
te marljivo puši 
dugačku cigaru. 


Pokraj njega dečko 
tanki balon vuče: 
eno sad će u nos 
njim čiki da tuče. 


Ali mjesto u nos 
lupne u cigaru, 
a čika se nađe 
čitav u požaru . . . 

SALEZIJANAC POUČAVA HI VARE VJERONAUK 

Desno : S ALEZIJ ANSKA KAPELICA U SELU PLEMENA 
HIVAROS U EKVADORU 


DIVLJI 

INDIJANSKI 

NAROD 

HIVAROS 

(Vidi žlanak na str. 196.) 


Lijeva: KĆI MARIJE* POMOĆNICE 
POUČAVA DJEVOJČICE DIVLJAČKOG 
PLEMENA HIVAROS U EKVADORU 


DJEČACI DIVLJAČKOG PLEMENA HIVAROS U EKVADORU 
RADO POHAĐAJU SALEZIJANSKU ŠKOLU I NASTOJE 
DA ŠTO VIŠE NAUČE 


SALEZIJANSKI BISKUP MOSIG. COMIN MEĐU 
ČLANOVIMA DIVLJAČKOG PLEMENA 
HIVAROS U EKVADORU 

PUČKU POZORNICU 

Lijevo : SKUPINA ĐAKA-GLUMACA IZ 
DUBROVNIKA, KOJI SU GLUMILI 
„ŽIVOT KRALJA IRUDA" 

Dolje: RRIZOR IZ „ŽIVOT KRALJA IRUĐA", 
KOJI SU PRIKAZIVALI KAT. ĐACI 
U DUBROVNIKU 
(Irud hoće da ubije svoga sina) 


Dubrovački katolička đaci, 
organizirani u skupinama Pad- 
mla'tka isv. Ćirila i Metoda, sva- 
ke godine nastupaju s više jav- 
nih priredaba. Ove godine do- 
živjela je velik uspjeh ipriredba, 
na kojoj su izveli Tresić-Pavi- 
čićevu obranu »Život kralja 
Iruda«. Priređivači su ponešto 
preradili i skratili original. Vi- 
še su puta nastupili s tom dra- 
mom u samom Dubrovniku, a 
zatim su je prikazivali i u nekim 
selima dubrovačke okolice. 
Svake je pohvale vrijedan taj 
njihov prosvjetni rad i može 
»služiti za uzor drugim đacima. 

Dolje : ČLAN ‘OVI- DILETANTSKE 
SEKCIJE KAT. DJETIĆ KOG 
DRUŠTVA U ZAGREBU , 





PRIZOR IZ KOMEDIJE „JANKO KAO 
BOGATAŠ"' KOJU JE PRIKAZIVALA 
DILETANTSKA SEKCIJA KAT. DJETIĆKOG 
DRUŠTVA U ZAGREBU 

Lijevo: 1. ČLAN ODBORA DILETANTSKE 
SEKCIJE KAT. DJETIĆKOG DRUŠTVA 
G. MILOVAN GULIN. 2. PRIZOR IZ 
KOMEDIJE „STRIC IZ VARAŽDINA". 
3. GLAVNI REDATELJ DILETANTSKE 
SEKCIJE G. OTON OREŠKOVIĆ 


ilustrovani tjednik „Obitelj a izlazi svake nedjelje . Pretplata 30 Din na tri mjeseca, za inozemstvo 3 dolara godišnje. Pretplata se plaća unaprijed 
Rukopisi se ne vraćaju. „ Obitelj ‘ izdaje Konzorcij Kuća Dobre Štampe. Za izdavača i uredništvo odgovara Dr Josip Andri glavni urednik „ Obitelji * 
Zagreb Trenkova I. Adresa uredništva i uprave u Obitelji" : Zagreb , Trg Kralja Tomislava 21. Telefon 64-17. Cek. rač. post. šted. br.33.53Q. 
Obitelj * se tiska u Tiskari Narodnih Novina u Zagrebu. Za tiskaru odgovara V. Kirin, Zagreb , Deželićeva ul. 2. 

